Singkapi Manfaat Kulit Kayu Manis Terhadap Kesihatan Anda!

Tahukah anda bahawa kulit kayu manis adalah rempah ratus nombor 1 yang paling popular di seantero dunia? Mungkin kenyataan ini tidak begitu mengejutkan. Lagipun, umum mengetahui ada banyak khasiat kulit kayu manis terhadap kesihatan.

Ingin mengetahui mengenai khasiat dan
manfaat kulit kayu manis
 terhadap kesihatan? Sila ikuti artikel ini dengan lebih lanjut.

Untuk mendapatkan lebih banyak informasi tentang Pemakanan Sihat, anda boleh klik
di sini
.

Apa itu kulit kayu manis?

Fakta unik dan menarik:

Ia telah digunakan oleh masyarakat dunia lebih daripada 4,000 tahun dahulu lagi

Ia merupakan salah satu daripada rempah ratus yang tertua di dunia

Di zaman Mesir Purba, rempah ratus ini dianggap lebih bernilai daripada emas dan sutera pada hari ini

Ia dikatakan mampu membantu melawan penyakit berkaitan otak seperti Alzheimer

Ia boleh membunuh bakteria
Coli 0157
 dengan mudah sahaja

Sebelum itu, wajar untuk kita tahu terlebih dahulu serba sedikit mengenai rempah ratus yang berasal dari Sri Lanka ini.

Kulit kayu manis adalah rempah ratus yang berasal daripada sejenis pokok
Cinnammomum verum
.

Selepas bahagian dalam kulit kayu ini diambil, ia akan dikeringkan sehingga terjadinya bentuk batang bergulung seperti yang anda biasa lihat di dapur.

Apa yang unik dan menarik mengenai rempah ratus ini adalah bau, rasa dan warnanya yang sangat tersendiri.

Ciri-ciri ini dikatakan terhasil disebabkan oleh bahagian minyak pada pokok ini yang mengandungi kompaun
cinnamaldehyde
, yang sangat bermanfaat untuk kesihatan kita.

Penggunaannya di dalam masakan sebagai penambah perasa adalah sangat luas. Anda mungkin boleh melihatnya ditabur di atas roti, direbus bersama ayam,
dibuat sebagai sup
 ataupun
dicampur di dalam kopi
.

Sangat banyak fungsinya, bukan?

Khasiat kulit kayu manis terhadap kesihatan

Hakikatnya, rempah ratus ini mempunyai pelbagai manfaat terhadap kesihatan individu.

Pakar menyatakan bahawa keupayaan rempah ratus ini adalah disebabkan kewujudan 3 komponen utama yang terdapat di dalamnya.

Komponen-komponen tersebut adalah
cinnamaldehyde, cinnamyl acetate,
dan
 cinnamyl alcohol
 berserta pelbagai lagi kompaun lain yang sangat bermanfaat buat kesihatan kita.

#1. Membantu mengawal kandungan gula dalam darah

Mungkin ada dalam kalangan kita yang belum tahu bahawa rempah ratus ini sebenarnya mampu membantu mengurangkan impak
gula dalam darah
 anda.

Ia berfungsi dengan merendahkan kadar pencernaan setiap kali selepas makan sekali gus mengurangkan peningkatan gula dalam darah selepas makan.

Dalam pada itu, rempah ratus ini sebenarnya mempunyai potensi untuk membantu individu yang
menghidap diabetes jenis 2
 dengan memperbaiki kebolehan tindak balas tubuh badan mereka terhadap insulin.

Ini sekali gus akan membuat kandungan gula dalam darah mereka
kembali normal.

Menurut kajian yang diterbitkan pada Disember 2003 oleh
Diabetes Care
, pengambilan rempah ratus ini walaupun hanya sekadar 1 gram setiap hari sebenarnya mampu untuk menurunkan kandungan gula dalam darah,
triglycerides
,
kolesterol jahat (LDL)
 serta kolesterol secara keseluruhannya.

Selain itu, rempah ratus ini juga sebenarnya bersifat antioksidan yang sangat kuat.

Jika hendak dibandingkan dengan pelbagai lagi rempah ratus yang lain seperti buah pala,
halia
, liku, pudina, anise dan vanila serta pelbagai lagi bahan pengawet makanan BHA (
butylated hydroxyanisole
), BHT (
butylated hydroxytoluene
) dan
propyl gallate,
antioksidan dalam rempah ini lebih tinggi!

Baca juga:

Ibu Hamil TAK BOLEH Makan Kulit Kayu Manis! Ini 16 Pantang Larang Herba Buat Mak Buyung

Kulit Kayu Manis Jadi Penawar Diabetes? Lihat Bagaimana Ia Berfungsi!

#2. Kulit kayu manis dapat merangsang fungsi otak

Bukan sahaja dengan mengambilnya sebagai makanan boleh memulihkan kebolehan tubuh badan untuk menngawal glukosa malahan membaunya sahaja sudah boleh membantu
merangsang fungsi otak
!

Menurut sebuah kajian pada tahun 2004 oleh Dr. P. Zoladz, mengunyah gula-gula getah berperisa kulit kayu manis atau sekadar membaunya sahaja mampu untuk menggalakkan proses kognitif peserta kajian ini.

Menerusi kajian tersebut, didapati bahawa pengambilan rempah ratus ini mampu membantu peserta meningkatkan markah ujian yang dijalankan dari aspek visual, motor dan pelbagai lagi program yang berasaskan komputer.

#3. Baik untuk jantung dan kesihatan kolon

Buat anda yang belum tahu, rempah ratus ini sebenarnya adalah sumber yang
sangat kaya dengan serat
 dan mangan selain juga sangat
tinggi kandungan kalsium.

Gabungan antara kalsium dengan serat di dalam rempah ratus ini sangat penting dan boleh membantu dalam pelbagai kondisi kesihatan.

Kedua-dua serat dan kalsium ini sebenarnya dapat menggabungkan garam hempedu dan membantu menyingkirkannya daripada tubuh badan kita.

Dengan membuangnya daripada sistem, ia dapat membantu meminimakan kerosakan terhadap sel kolon sekali gus mengurangkan
risiko kanser kolon.

Apabila garam hempedu ini dibuang, tubuh badan perlu menguraikan kolesterol untuk membuat garam hempedu yang baharu.

Proses ini secara tidak langsung dapat membantu
mengurangkan kandungan kolesterol
 sekali gus mengelakkan risiko serangan sakit jantung atau
atherosclerosis
.

#4. Membantu mengurangkan penggumpalan darah

Cinnamaldehye
 atau turut dikenali sebagai
cinnamic aldehyde
sudah lama diketahui mempunyai keupayaan untuk menambahbaikkan platelet darah.

Ya, platelet darah mungkin memang akan tergumpal bersama di dalam kondisi kecemasan seperti kecederaan fizikal sebagai satu cara untuk
menghentikan pendarahan.

Namun, dalam kondisi yang normal, penggumpalan darah yang terlalu banyak boleh menghalang pengaliran darah ke seluruh tubuh badan kita.

Cinnaldehyde
yang terdapat di dalam rempah ratus ini pula akan dapat
membantu penggumpalan darah
 yang terlalu banyak.

Caranya, ia akan menghalang pelepasan asid lemak yang dinamakan asid
arachidonic
daripada membran platelet serta mengurangkan pembentukan molekul yang dinamakan
thromboxane A2
.

#5. Kulit kayu manis dapat mengurangkan aktiviti mikrob

Bukan sahaja rempah ratus ini bersikap antiradang, ia juga sebenarnya tergolong di dalam makanan antimikrob.

Menurut kajian, ia mempunyai kebolehan untuk membantut atau membunuh pertumbuhan bakteria seperti
fungus ataupun yis
 yang sangat bermasalah dan berbahaya iaitu
Candida
.

Dalam satu ujian makmal, pertumbuhan yis yang sangat tahan dengan ubat antikulat yang biasa digunakan iaitu flukonazol, berjaya dihentikan hanya dengan menggunakan ekstraknya.

Tambahan itu, para pengkaji turut menyatakan bahawa rempah ratus ini bukan sahaja boleh berfungsi sebagai bahan pengawet yang efektif malahan juga mampu menambahbaikkan rasa sup lobak merah itu.


Pernah Alami Haid Terlalu Lama Atau Sebarang Gangguan Haid Lain? Ini Semua Yang Anda Kena Tahu Mengenai Gangguan Haid

Datang haid merupakan sesuatu yang normal bagi wanita. Ketika haid, lapisan uterus wanita akan tertanggal dan keluar daripada badan melalui serviks dan kemudiannya vagina. Wanita dikatakan mengalami gangguan haid jika mereka mengalami masalah ketika datang bulan seperti rasa sakit, haid yang tidak teratur atau pendarahan yang berlebihan.

Sebarang
gangguan haid tidak teratur
 boleh
menyebabkan wanita sukar untuk mengandung.
 Oleh sebab itu, masalah haid bukanlah sesuatu yang boleh dipandang remeh oleh kaum Hawa.

Untuk mendapatkan lebih banyak info tentang Kesihatan Wanita, sila dapatkannya
di sini.

Definisi

Apakah yang dimaksudkan dengan gangguan haid?

Kitaran haid selalu diiringi dengan pelbagai simptom yang tidak menyenangkan sebelum keluarnya darah haid.

Sindrom prahaid (PMS)
melibatkan masalah-masalah yang biasa
 seperi kekejangan yang sederhana dan keletihan, tetapi selalunya simptom akan hilang apabila haid bermula. Masalah menstruasi yang lagi serius mungkin boleh berlaku.

Haid yang berlebihan
 atau terlalu sedikit, ataupun langsung tiada haid memberi kemungkinan bahawa ada masalah-masalah lain yang berlaku disebalik kitaran haid yang tidak normal itu.

Anda mesti tahu, bahawa kitaran haid yang ‘normal’ itu berbeza-beza bagi setiap wanita.
Kitaran yang normal bagi anda mungkin tidak bagi wanita lain.

Penting bagi anda untuk memberi perhatian kepada tubuh badan anda dan berunding dengan doktor sekiranya anda menyedari sebarang perubahan besar yang berlaku pada kitaran haid anda.

Berapa kerapkah ia berlaku?

Masalah haid sangatlah biasa berlaku. Ia boleh menjejaskan wanita pada mana-mana peringkat umur. Ia boleh dikawal dengan mengurangkan faktor risiko. Silalah berunding dengan doktor anda untuk maklumat lanjut.

Simptom-simptom

Apakah simptom-simptomnya?

Simptom-simptom gangguan haid yang biasa ialah:

Sindrom prahaid (PMS)

Sindrom prahaid berlaku satu ke dua minggu sebelum haid bermula. Sebahagian wanita mengalami simptom-simptom fizikal atau emosi. Sebahagian yang lain pula, mengalami simptom yang sedikit atau tiada langsung.

Kembung perut

Iritabiliti/cepat naik angin

Sakit belakang

Sakit kepala

Nyeri buah dada/sakit buah dada

Jerawat

Mengidam makanan

Terlalu penat

Kemurungan

Keresahan

Tekanan perasaan

Insomnia/susah untuk tidur

Sembelit

Cirit birit

Kejang perut/sakit perut

Haid yang berlebihan

Masalah haid lain yang biasa juga ialah
haid yang berlebihan
, juga dipanggil menoragia. Ia menyebabkan pendarahan yang berlebihan daripada kebiasaan. Tempoh haid anda juga mungkin menjadi lebih lama daripada purata 5 ke 7 hari.

Ketiadaan haid

Dalam sesetengah kes,
wanita mungkin tidak didatangi haid.
 Ia dipanggil amenorea. Amenorea primer ialah apabila anda masih tidak didatangi haid langsung setelah mencecah umur 16 tahun.

Ia boleh berpunca daripada masalah pada kelenjar pituitari, kecacatan kongenital pada
sistem reproduktif wanita
, ataupun lambat akil baligh. Amenorea sekunder pula berlaku apabila kitaran normal haid anda terhenti selama 6 bulan atau lebih.

Mungkin terdapat beberapa simptom yang tidak disenaraikan di atas. Sekiranya anda mempunyai kebimbangan tentang mana-mana simptom, silalah berunding dengan doktor.

Bila saya harus bertemu dengan doktor?

Sekiranya anda mempunyai mana-mana tanda atau simptom ataupun sebarang persoalan, silalah berunding dengan doktor anda. Setiap tubuh badan kita berbeza, sebaiknya berbincanglah dengan doktor untuk mendapatkan solusi yang terbaik bagi diri anda.

Punca

Apakah yang mengakibatkan gangguan haid?

Masalah haid mungkin disebabkan daripada punca yang berlainan, termasuklah;

Kehamilan atau menyusu badan. Terlepas haid boleh
menjadi tanda awal kehamilan.
 Menyusu badan pula biasanya melambatkan haid kembali selepas bersalin.

Masalah permakanan/kecelaruan pemakanan, kehilangan berat badan yang berlebihan atau senaman yang berlebihan. Masalah pemakanan – seperti anoreksia nervosa –, kehilangan berat badan dan aktiviti fizikal yang terlampau kerap boleh mengganggu haid.

Sindrom ovari polisistik
 (PCOS). Wanita yang ada
masalah sistem endokrin yang biasa ini
 mungkin mengalami haid yang tidak tetap dan juga ovari yang membesar yang mengandungi cecair terkumpul – (dipanggil folikel)  – terletak pada kedua-dua belah ovari sebagaimana yang dilihat menggunakan ultrabunyi.

Kegagalan ovari pramatang merujuk kepada kehilangan fungsi normal ovari sebelum sampai umur 40 tahun. Wania yang mempunyai masalah ini berkemungkinan mengalami haid yang tidak tetap dan jarang-jarang bertahun-tahun lamanya.

Penyakit keradangan/inflamasi pelvis
. Jangkitan pada organ reproduktif boleh menyebabkan pendarahan haid yang tidak tetap.

Fibroid uterus
 ialah  ketumbuhan bukan kanser pada rahim. Ia boleh menyebabkan pendarahan haid yang berlebihan dan berpanjangan.

Faktor-faktor Risiko

Apakah yang meningkatkan saya kepada risiko gangguan haid?

Terdapat banyak faktor risiko bagi masalah gangguan haid, seperti:

Umur merupakan faktor yang penting dalam mengakibatkan masalah haid. Budak perempuan yang mula didatangi haid pada umur 11 tahun atau kurang mempunyai risiko lebih tinggi untuk merasa sakit yang teruk, tempoh haid yang lama dan kitaran yang lebih panjang. Remaja pula boleh mengalami amenorea sebelum kitaran ovulasi menjadi normal dan tetap.
Wanita yang menghampiri menopaus
 (perimenopaus) juga boleh terlepas haid. Kadangkala, wanita yang menghampiri menopaus juga boleh mengalami episod pendarahan yang berlebihan.

Berat badan yang berlebihan atau terlalu berkurangan pula boleh meningkatkan
risiko untuk dismenorea
 dan amenorea

Kitaran haid dan alirannya. Kitaran yang panjang dan pendarahan yang banyak akan menyebabkan kekejangan yang menyakitkan.

Sejarah kehamilan. Wanita yang mempunyai sejarah kehamilan yang banyak lebih berisiko untuk mengalami menoragia. Wanita yang tidak pernah melahirkan anak pula lebih berisiko untukmengalami dismenorea manakala wanita yang melahirkan anak pertama pada usia muda mempunyai risiko yang lebih rendah.

Merokok boleh meningkatkan
risiko untuk pendarahan haid
 yang banyak.

Tekanan fizikal dan emosi boleh menghalang rembesan hormon peluteinan (LH), menyebabkan amenorea sementara.

Baca juga:

Darah Haid Banyak Dan Berketul? Ini Sebab Anda Ambil 5 Makanan Ini Masa Period

Masih Keluar Darah Selepas Haid? Ini 12 Punca Pendarahan Antara Period!

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana kondisi ini didiagnosis?

Doktor akan menanyakan soalan untuk mengetahui tentang simptom-simptom anda dan sudah berapa lama anda mengalaminya. Sekiranya anda mempunyai catatan berkaitan kitaran haid anda (bagaimana ketetapannya, simptom-simptom yang anda alami), ia sangat membantu untuk doktor mengenal pasti masalah anda.

Tambahan kepada pemeriksaan fizikal, doktor akan melakukan pemeriksaan pelvis. Pemeriksaan pelvis akan membenarkan doktor untuk memeriksa  organ reproduktif dan mengenalpasti samada faraj dan serviks mengalami keradangan atau tidak.

Ujian Pap smear
 akan dilakukan untuk menyaring keluar kebarangkalian kanser atau punca-punca yang lain.

Ujian darah juga boleh membantu untuk mengenal pasti ketidakseimbangan hormon yang mengakibatkan gangguan haid. Sekiranya anda mengesyaki diri anda hamil, doktor atau jururawat akan menjalankan ujian kehamilan (menggunakan darah atau air kencing) sewaktu lawatan anda ke klinik.

Ujian-ujian lain yang boleh membantu doktor untuk mencari punca kepada masalah haid anda termasuklah:

Biopsi endometrium (menggunakan sampel yang diambil daripada dinding rahim untuk dianalisis)

Histeroskopi(kamera kecil dimasukkan ke dalam rahim untuk membantu doktor mencari sebarang keluarbiasaan)

Ultrabunyi (untuk menghasilkan imej rahim anda)

Bagaimana gangguan haid dirawat?

Rawatan yang akan diberi bergantung kepada punca sebenar masalah anda.
Pil perancang kehamilan
 boleh membantu untuk melegakan simptom-simptom sindrom prahaid, dan mengawal aliran darah yang banyak.

Sekiranya pendarahan haid terlalu banyak atau sedikit
berpunca dari masalah tiroid
 atau kecelaruan hormon yang lain, anda akan merasa lebih baik setelah mengambil terapi penggantian hormon.

Dismenorea juga boleh terkait dengan hormon, tetapi anda memerlukan rawatan perubatan yang lebih untuk mengatasi masalah ini. Sebagai contoh, antibiotik digunakan untuk merawat penyakit keradangan/inflamasi pelvis.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan ke atas gangguan haid?

Gaya hidup dan kaedah pengubatan sampingan yang berikut boleh membantu anda untuk menghadapi gangguan haid

Faktor diet: membuat pengubahsuaian pada diet kira-kira 14 hari sebelum didatangi haid boleh membantu sesetengah wanita yang mengalami gangguan haid sederhana ,seperti kekejangan. Garis panduan umum untuk diet yang sihat boleh digunakan untuk semua orang; termasuklah mengambil makanan yang kaya dengan bijian, buah-buahan segar dan sayur-sayuran. Elakkan pengambilan lemak tepu dan makanan ringan. Mengehadkan
pengambilan kafein
, gula dan alkohol juga boleh membantu.

Mengelakkan dan
merawat anemia

Bersenam dapat membantu mengurangkan kesakitan sewaktu haid

Aktiviti seksual. Ada laporan mengatakan orgasma membantu mengurangkan sakit kekejangan haid.

Meletakkan pad panas pada bahagian abdomen atau berendam dalam mandian air panas boleh membantu mengurangkan sakit kekejangan haid.

Penjagaan  kebersihan sewaktu haid. Tukar tampon setiap 4-6 jam. Elakkan memakai pad dan tampon
bersama pewangi
 kerana boleh mengganggu kulit di kawasan genital.
Sembur cuci faraj
 tidak digalakkan kerana ia boleh memusnahkan kuman natural yang ada pada faraj. Membersihkan diri dengan selalu mandi sudah mencukupi.

Sekiranya anda mempunyai apa-apa soalan, silalah berunding dengan doktor untuk memahami penyelesaian yang terbaik buat diri anda.


Apa Nak Buat Dengan Anak Yang Suka Menghisap Jari?

Pernahkah anda mendengar kata-kata yang mengatakan, bayi yang menghisap ibu jari menandakan bahawa dia akan mendapat adik baharu? Ketepikan dahulu kesahihan hal tersebut, kerana kita akan meneliti satu lagi perkara yang lebih penting. Adakah hisapan jari memberikan kesan yang baik atau buruk kepada bayi dan anak-anak anda? Ketahui selanjutnya di sini.

Adakah hisapan jari perkara yang normal?

Hisapan jari oleh bayi atau kanak-kanak adalah satu perkara yang normal bagi mereka. Malah, kebanyakan hasil ujian ultrasound turut menunjukkan bahawa bayi dalam kandungan menghisap jari mereka sebelum mereka dilahirkan. Ia adalah satu tabiat yang telah terbentuk sejak di dalam janin. Keinginan mereka untuk menghisap jari adalah berpandukan naluri semula jadi dan mereka akan berhenti menghisapnya apabila mereka berumur sekitar 2 hingga 4 tahun. Walau bagaimanapun, bagi kanak-kanak yang terus menghisap jari sehingga melepasi umur 5 tahun, mereka berisiko untuk mendapat masalah berkaitan per
gigi
an. Apakah lagi kesan-kesan yang lain?

Merisikokan kesihatan

Bagi kanak-kanak yang suka menghisap jari, tabiat tersebut akan berpotensi merosakkan
kuku
 jari. Ini akan menyebabkan jangkitan pada
kuku
. Bagi yang terus menghisap jari walaupun telah berumur 5 tahun keatas, ia akan menyebabkan masalah pada gigi dan lelangit mulut.

Masalah percakapan

Kanak-kanak yang banyak menghisap jari akan mempunyai masalah halangan percakapan, dan percakapan tertangguh (
speech delay
)
.
Selain itu, kanak-kanak yang menghisap jari berpotensi menjadi mangsa ejekan kanak-kanak lain akibat daripada sosial stigma yang wujud. Ini boleh menyebabkan kanak-kanak kehilangan sikap yakin diri.

Apakah cara yang sesuai untuk menggalakkan anak saya menghentikan hisapan jari?

Anda boleh mencuba beberapa teknik mudah seperti di bawah yang boleh membantu anak anda menghentikan tabiat tersebut.

Galakan positif

Puji anak anda dan berikan sedikit ganjaran kepada mereka jika mereka menghentikan hisapan jari.

Kenal pasti faktor pencetus

Sekiranya anak anda menghisap jari sebagai respon kepada
stres
, bertindaklah dengan mengenal pasti isu sebenar dan wujudkan ketenangan kepada mereka. Anda boleh menenangkan mereka dengan cara pelukan atau kata-kata semangat.

Berikan teguran lembut

Sekiranya anak anda mula menghisap jari tanpa sengaja dan tidak bertujuan untuk menarik perhatian, berikan teguran secara sopan dan lembut untuk dia menghentikannya. Jangan sesekali memarahi, mengkritik atau menghukum anak anda.

Jangan terus memarahi anak anda sekiranya mereka suka menghisap jari. Ini kerana kanak-kanak masih dalam proses pembelajaran dan tidak mengetahui apakah perkara yang patut dan tidak patut untuk dilakukan. Siapa tahu, mungkin juga anda pernah menghisap jari anda sendiri semasa kecil, malah mungkin lebih lama dan teruk berbanding anak anda.


Buah Pala Bukan Rempah Biasa-Biasa, Tapi Bagus Untuk Penjagaan Kulit & Anti Kanser!

Anda tentu biasa memakan
jeruk
 isi buah pala yang boleh didapati di gerai-gerai atau kedai yang menjual manisan. Jom ketahui apakah kebaikan buah ini kepada kesihatan.

Untuk mendapatkan lebih banyak info tentang Pemakanan Sihat, sila dapatkannya
di sini.

Bagaimanakah rempah buah pala dihasilkan?

Buah pala adalah rempah yang diperbuat daripada benih atau biji pokok pala atau dengan nama saintifiknya,
Myristica fragrans
.

Pohon hijau yang berasal dari Indonesia ini adalah sumber kepada dua jenis rempah iaitu biji pala dan
mace
; selaput berwarna merah yang meliputi biji pala tersebut.

Walaupun rasa keduanya hampir sama, biji pala dikatakan mempunyai rasa yang lebih hangat, dan lebih
pedas
 berbanding daripada
mace
.

Bijinya dikeringkan secara perlahan-lahan dibawah cahaya
matahari
 dalam tempoh selama enam hingga lapan minggu.

Pada masa ini, ia mengecut daripada biji benih yang keras sehinggalah lapisan kernel didalamnya boleh menghasilkan bunyi apabila digoncang apabila telah kering sepenuhnya.

Manfaat kesihatan

Berikut antara beberapa
khasiat buah pala
 yang mungkin ramai tidak mengetahuinya:

Mengandungi antioksidan yang baik

Biji pala adalah kaya dengan sebatian tumbuhan yang bertindak sebagai
antioksidan
 dalam tubuh anda.

Antioksidan adalah sebatian yang melindungi sel anda daripada kerosakan yang disebabkan oleh radikal bebas.

Radikal bebas adalah molekul-molekul yang mempunyai elektron yang tidak berpasangan, yang menjadikannya tidak stabil dan reaktif.

Apabila tahap radikal bebas menjadi terlalu tinggi dalam badan anda, tekanan oksidatif akan berlaku.

Ia dikaitkan dengan permulaan dan perkembangan banyak keadaan kronik, seperti kanser tertentu,
penyakit jantung
 dan penyakit neurodegeneratif.

Antioksidan meneutralkan radikal bebas, menghalang kerosakan sel dan mengekalkan tahap radikal bebas tubuh anda.

Rempah buah pala mempunyai sifat antikeradangan

Keradangan yang kronik dikaitkan dengan pelbagai keadaan kesihatan yang teruk, seperti penyakit jantung, diabetes, dan arthritis.

Buah ini kaya dengan sebatian anti-radang yang disebut monoterpenes, termasuklah sabinene, terpineol, dan pinene.

Sebatian ini boleh membantu mengurangkan
keradangan
 dalam badan anda dan memberi manfaat kepada mereka yang mempunyai masalah
keradangan
.

Tambahan lagi, pelbagai antioksidan yang terdapat dalam buah ini seperti cyanidin dan sebatian fenolik, juga mempunyai ciri-ciri antiradang yang kuat.

 Buah ini mengurangkan keradangan dengan cara menghalang enzim yang menggalakkan keradangan untuk berlaku.

Baca juga:

Mempunyai sifat antibakteria

Buah ini telah terbukti mempunyai kesan
antibakteria
 terhadap
bakteria
 yang berpotensi membahayakan kesihatan manusia.

 Bakteria seperti
Streptococcus mutans
 dan
Agregatibacter actinomycetemcomitans
 boleh menyebabkan
kaviti
 pada
gigi
 dan penyakit
gusi
.

Buah ini juga didapati boleh menghalang pertumbuhan bakteria E. coli yang berbahaya, seperti O157, yang boleh menyebabkan penyakit yang teruk dan juga kematian terhadap manusia.

Manfaat rempah buah pala bantu mengurangkan kesakitan

Individu yang menderita penyakit kronik seperti kanser, penyakit keradangan dan diabetes sering mengalami kesakitan yang berterusan.

Menurut
National Center for Biotechnology Information
,
U.S. National Library of Medicine
, minyak buah ini yang dihasilkan daripada biji buahnya, telah terbukti fungsinya sebagai analgesik dan memberikan kelegaan terhadap penyakit kronik.

Berkesan terhadap kesihatan oral

Satu kajian pada tahun 2012 telah menunjukkan bahawa pala mempunyai sifat antibakteria.

Ia juga mempunyai potensi untuk menghalang aktiviti bakteria seperti
Porphyromonas gingivalis
 yang menyebabkan periodontitis dan
Streptococcus mutans
 yang berkaitan dengan kerosakan gigi.

Ekstrak metanol yang terdapat dalam pala pula mempunyai sifat anti
karies
 dan membantu mencegah kerosakan gigi dan karies gigi.

Macelignan
, agen antibakteria lain yang terdapat di rempah ini, juga membantu menghalang aktiviti bakteria yang menyebabkan kaviti.

Melegakan insomnia

Selama berabad-abad, buah ini disarankan untuk digunakan sebagai remedi bagi masalah tidur dan insomnia.

Caranya adalah dengan meletakkan secubit serbuk buah ini kedalam susu dan meminumnya sebelum tidur.

Mempunyai sifat antidepresi

Ekstrak pala telah menunjukkan aktiviti antidepresan.

Selain itu, ia juga mempunyai kesan sampingan yang lebih sedikit berbanding daripada ubat allopathic konvensional.

Mempunyai potensi sebagai anti kanser

Kualiti buah ini yang kurang dikenali adalah penggunaan potensinya terhadap sel kanser.

Myristicin yang terdapat dalam pala mempunyai sifat-sifat menghalang pembentukan sel kanser.

Ia didapati menyebabkan kematian sel (apoptosis) dalam sel-sel
leukemia
.

Hal ini dapat membantu mencegah pertumbuhan sel-sel kanser dan metastasis leukemia yang biasanya memberi kesan terhadap kanak-kanak.

Rempah buah pala berpotensi melegakan cirit birit

Pala telah biasa digunakan dalam memberikan kelegaan daripada cirit-birit.

Ia kaya dengan sifat carminative dan membantu menggalakkan
pencernaan
. Ia boleh digunakan secara topikal atau dimakan dengan halia dan air sejuk.

Satu kajian yang dijalankan dan diterbitkan dalam jurnal
Methods and Findings in Experimental and Clinical Pharmacology
 telah menunjukkan bahawa pala boleh mengurangkan najis berbentuk cecair.

Oleh itu, ekstrak pala boleh dianggap mengandungi kesan antidiarrhea yang baik.

Baik untuk penjagaan kulit yang cantik

Menurut kajian yang dilaksanakan pada tahun 2016, pala telah menunjukkan tindak balas positif dalam merawat jangkitan
kulit
.

Menariknya, penyelidikan tersebut telah mendapati bahawa pala dan sebatian bioaktif yang didapati daripada seperti
macelignan.

Ia membantu melambatkan penuaan pramatang yang disebabkan oleh pendedahan yang berpanjangan kepada cahaya ultraviolet (
UV
).

Minyak buah ini turut mendapat perhatian disebabkan oleh sifat-sifatnya yang bermanfaat terhadap kulit.

Sekiranya terdapat sebarang pertanyaan mengenai manfaat buah ini, berundinglah dengan doktor untuk lebih kepastian.


Gangguan sendi temporomandibular

Definisi

Apa itu Gangguan sendi temporomandibular?

Sendi temporomandibular adalah engsel yang menghubungkan rahang pada tulang temporal tengkorak anda, yang terletak di hadapan setiap telinga. Ia membolehkan anda menggerakkan rahang ke atas dan bawah serta ke kiri dan kanan, jadi anda boleh bercakap, menguyah, dan menguap. Masalah pada rahang dan otot pada wajah dikenali sebagai gangguan sendi temporomandibular (TMD).

Apakah kebarangkalian Gangguan sendi temporomandibular?

TMD sering mengakibatkan sakit dan ketidakselesaan yang teruk. Ia boleh jadi untuk sementara sahaja atau sehingga bertahun-tahun lamanya. Ia mungkin melibatkan sebelah atau kedua-dua belah wajah anda. Wanita lebih cenderung mengalaminya berbanding lelaki, dan kebanyakannya berumur antara 20 dan 40 tahun.

Walau bagaimanapun, ia boleh diatasi dengan mengurangkan faktor risiko anda. Sila berjumpa doktor anda untuk maklumat lanjut.

Simptom-simptom

Apakah simptom-simptom Gangguan sendi temporomandibular?

Tanda-tanda dan simptom gangguan TMD termasuklah:

Sakit atau rasa lembut pada kawasan sendi rahang, tengkuk dan bahu anda, dan dalam atau sekitar telinga apabila anda kunyah, cakap, atau membuka mulut dengan luas anda.

Mengalami masalah apabila anda cuba membuka mulut anda dengan luas.

Rahang menjadi “terperangkap” atau “terkunci” dalam posisi mulut terbuka atau tertutup.

Bunyi klik, pop, atau gerit dalam sendi rahang apabila anda membuka atau menutup mulut atau mengunyah.

Rasa penat pada wajah anda.

Mempunyai masalah untuk mengunyah atau gigitan rasa tidak selesa secara tiba-tiba – seolah-olah gigi atas dan bawah tidak selari bersama dengan baik.

Bengkak pada kedua belah muka anda.

Bila saya harus berjumpa doktor?

Diagnosis dan rawatan awal boleh menghalang TMD daripada menjadi lebih teruk, oleh itu jumpa doktor secepat yang mungkin bagi mengelakkan keadaan serius ini.

Jika anda mempunyai sebarang tanda atau simptom yang tidak di senaraikan di atas atau ada sebarang soalan, rujuk doktor anda. Tubuh setiap orang bertindak dengan cara berbeza. Berbincang dengan doktor mengenai apa yang terbaik untuk situasi anda.

Punca

Apakah punca Gangguan sendi temporomandibular?

Sendi temporomandibular menggabungkan fungsi engsel dan pergerakan meluncur. Bahagian tulang yang berhubung di dalam sendi, di tutup dengan tulang rawan dan dipisahkan dengan disk kecil yang menyerap kejutan. Ini bagi memastikan pergerakan yang lancar.

Gangguan TMD yang menyakitkan boleh berlaku jika:

Disk terhakis atau tergerak keluar daripada laluannya.

Tulang rawan sendi rosak disebabkan oleh artritis.

Sendi rosak disebabkan oleh pukulan atau impak lain.

Bagi kebanyakan kes, punca sebenar gangguan TMD tidak diketahui.

Faktor-faktor Risiko

Apakah yang meningkatkan risiko saya kepada Gangguan sendi temporomandibular?

Terdapat beberapa faktor risiko bagi sindrom TMD:

Postur yang tidak elok pada tengkuk dan bahagian belakang atas otot boleh mengakibatkan tengkuk tegang dan fungsi otot rahang menjadi tidak normal.

Stress akan meningkatkan ketegangan otot dan rahang mengetap.

Wanita berumur 18-44 tahun berisiko tinggi.

Pesakit yang mengalami artritis inflamatori kronik yang lain mempunyai risiko tinggi.

Individu dengan kecederaan rahang atau mempunyai gigi yang tidak tersusun rapi mempunyai risiko tinggi.

Individu yang mewarisi genetik yang cenderung untuk rasa sakit dan stress, lebih mudah untuk mendapat sindrom ini,

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gangguan sendi temporomandibular didiagnosis?

Banyak keadaan lain yang menyebabkan simptom yang sama seperti gigi reput, masalah sinus, artritis, atau penyakit gusi. Bagi mengenal pasti apa punca sebenar anda, doktor gigi akan bertanya mengenai sejarah kesihatan dan menjalankan pemeriksaan fizikal.

Doktor gigi akan melakukan X-ray penuh pada wajah agar dia dapat melihat rahang, sendi temporomandibular, dan gigi anda bagi menolak kemungkinan masalah lain. Doktor juga memerlukan ujian lain, seperti pengimejan resonans magnetik (MRI) atau tomografi komputer (CT). MRI dapat menunjukkan sama ada disk TMD berada di posisi yang betul ketika rahang anda bergerak. Pengimbas CT dapat menunjukkan perincian tulang sendi.

Bagaimana pesakit Gangguan sendi temporomandibular dirawat?

Bagi sesetengah kes, simptom gangguan TMD boleh hilang dengan sendirinya tanpa rawatan. Jika simptom anda masih ada, doktor akan mencadangkan pelbagai pilihan rawatan, selalunya lebih daripada satu pilihan akan dilakukan pada masa yang sama.

Ubat- ubatan

Bersama rawatan tanpa pembedahan yang lain, pilihan ini boleh melegakan kesakitan yang disebabkan oleh gangguan TMD:

Pelega kesakitan dan anti-radang

Antimurung trisiklik. Ubat ini, seperti amitriptyline, awalnya digunakan untuk merawat kemurungan, tetapi ubat ini kadang kala digunakan sebagai pelega kesakitan.

Penenang otot. Ubat jenis ini kadang kala digunakan untuk beberapa hari atau minggu bagi melegakan kesakitan yang disebabkan oleh gangguan TMD.

Terapi

Terapi tanpa ubat bagi gangguan TMD termasuk:

Splin oral atau pelindung mulut (peralatan oklusal). Selalunya, individu yang mengalami sakit rahang akan dapat manfaat daripada pemakaian alat yang lembut atau kukuh di mana alat tersebut dimasukkan pada bahagian atas gigi pesakit, tetapi bagaimana alat berfungsi ini masih tidak difahami.

Terapi fizikal. Rawatan mungkin termasuk ultrasound, haba lembap dan ais – bersama dengan senaman untuk meregang dan menguatkan otot rahang.

Pendidikan dan kaunseling boleh membantu anda untuk memahami faktor dan tabiat yang boleh menambah kesakitan anda, supaya anda dapat menjauhinya.

Pembedahan atau prosedur lain

Jika kaedah lain tidak membantu, doktor anda mungkin akan mensyorkan prosedur-prosedur seperti:

Artrosentesis:
Artrosentesis adalah prosedur invasif secara minimal di mana jarum kecil dimasukkan ke dalam sendi supaya cecair dapat di salurkan melalui sendi untuk membuang kotoran dan produk sampingan yang menyebabkan bengkak.

Suntikan:

Bagi sesetengah individu, suntikan kortikosteroid ke dalam sendi boleh membantu.

Artroskopi TMD:

Bagi sesetengah kes, pembedahan artroskopi berkesan untuk merawat pelbagai jenis gangguan TMD sama seperti pembedahan buka sendi.

Condilotomi di ubahsuai:

Condilotomi di ubahsuai merawat TMD secara tidak langsung, dengan melakukan pembedahan pada

mandible, tapi bukan pada sendi itu sendiri. Ini membantu merawat kesakitan dan rahang terkunci jika pernah mengalaminya.

Pembedahan buka sendi:
 Jika sakit rahang anda tidak sembuh melalui rawatan konservatif dan disebabkan oleh masalah struktur dalam sendi, doktor atau doktor gigi anda akan mensyorkan pembedahan buka sendi untuk membaiki atau mengganti sendi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gangguan sendi temporomandibular?

Berikut adalah perkara yang boleh anda cuba sendiri bagi melegakan simptom TMD. Doktor akan mensyorkan anda untuk mencuba beberapa kaedah rawatan sampingan ini;

Ambil ubat tanpa preskripsi. Ubat anti-radang bukan steroid (NSAIDs), seperti naproxen atau ibuprofen, boleh melegakan sakit otot dan bengkak.

Guna haba lembap atau pek sejuk. Letak pek ais pada sisi wajah dan kawasan pelipis anda selama 10 minit. Lakukan beberapa regangan ringkas pada rahang (jika doktor gigi dan pakar terapi fizikal anda membenarkan). Setelah selesai, letak tuala suam atau kain basah pada sisi wajah anda selama 5 minit. Lakukan rutin ini beberapa kali sehari.

Makan makanan lembut. Tambah yogut, kentang lecek, keju kotej, sup, telur hancur, ikan, buah dan sayur yang dimasak. Ambil makanan dengan potongan kecil supaya anda kurang mengunyah. Elakkan makanan keras dan rangup (seperti pretzel dan lobak merah mentah), makanan liat (seperti karamel dan tafi), dan makanan yang tebal dan besar di mana anda perlu membuka mulut dengan luas.

Elakkan pergerakan rahang yang melampau.

Jangan menongkat dagu anda dengan tangan.

Pastikan gigi anda sedikit jarak.

Semua perkara ini dapat menjadikan simptom anda lebih baik.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Anak Selalu Mengadu Sakit Sendi? Eh, Jangan Pandang Enteng, Ibu! Ada Komplikasinya Tau

Radang sendi bukanlah isu kesihatan yang hanya berlaku kepada individu dewasa lebih berusia. Namun kanak-kanak juga mempunyai risiko mengalaminya.
Parents,
sila ambil tahu!

Masalah radang sendi remaja

Sempena meraikan Bulan Kesedaran Arthritis Juvenile pada bulan Julai, perkongsian artikel ini akan menerangkan tentang arthritis yang turut dialami mereka di bawah 17 tahun.

Ya, jangan terkejut.

Anak-anak yang masih bersekolah turut terdedah kepada risiko mengalami isu kesihatan melibatkan masalah radang sendi remaja atau
juvenile arthritis
(JA).

Arthritis berlaku disebabkan oleh keradangan pada sendi. Sendi adalah di mana dua atau lebih tulang bergabung.

Jenis arthritis paling biasa dialami oleh kanak-kanak dikenali sebagai
arthritis idiopatik remaja
 (
juvenile idiopathic arthritis
). Idiopatik bermaksud dari sebab yang tidak diketahui.

Terdapat beberapa bentuk arthritis yang boleh menjejaskan kanak-kanak.

JA adalah penyakit reumatik atau isu kesihatan yang boleh menjejaskan fungsi pada struktur sokongan atau struktur badan disebabkan keradangan.

Radang sendi yang dialami boleh menyebabkan:

Sakit. Anak anda mungkin tidak mengadu sakit sendi tetapi anda akan menyedari cara pergerakan mereka seakan tempang. Ini terutamanya pada waktu pagi atau selepas
tidur siang

Bengkak. Pembengkakan sendi adalah keadaan biasa tetapi sering disedari apabila melibatkan sendi lebih besar seperti
lutut

Kebas. Anda akan perasan si anak lebih kekok untuk bergerak, khususnya pada waktu pagi atau selepas
bangun tidur

Demam
, bengkak kelenjar dan ruam. Dalam sesetengah kes, anak mungkin mengalami demam yang panas, pembengkakan pada kelenjar getah bening atau ruam pada belakang badan

Kehilangan pergerakan

Kehilangan berat badan

Keletihan

Kerengsaan

Sakit pada mata atau mata merah

Penglihatan kabur

Jenis radang sendi remaja

Terdapat 3 jenis
juvenile arthritis
. Ia diklasifikasikan mengikut simptom, jumlah sendi yang terlibat dan kehadiran antibodi tertentu dalam darah.

Oligoarticular

Sebelum ini dikenali sebagai
pauciarticular
, yang bermaksud ‘sedikit sendi’. Dalam arthritis remaja jenis ini, hanya beberapa sendi sahaja yang terjejas.

Dianggarkan lebih 50% kanak-kanak yang mengalami JA jenis
oligoarticular.
 Selalunya, kanak-kanak perempuan di bawah usia 8 tahun cenderung menghadapinya.

Polyarticular

Kira-kira 30% kanak-kanak yang menghidapi isu kesihatan radang sendi remaja mengalami jenis
polyarticular
.

Arthritis jenis ini lebih kerap berlaku kepada kanak-kanak perempuan berbanding kanak-kanak lelaki.

Kanak-kanak dengan keradangan ini akan terjejas 5 atau lebih sendi yang lebih kecil seperti tangan dan kaki.

Biasanya, sendi yang terjejas berada di kedua-dua belah badan. Pun begitu,
p
olyarticular
 juga boleh mempengaruhi bahagian sendi yang besar.

Systemic

Lebih kurang 20% kanak-kanak dengan JA mempunyai jenis sistematik.

Keradangan ini akan menyebabkan bengkak, sakit dan mengehadkan pergerakan pada sekurang-kurangnya 1 sendi.

Gejala tambahan lain adalah termasuk ruam dan keradangan organ dalam seperti jantung, hati,
limpa
 dan kelenjar getah bening (
lymph node
).

Mereka juga akan mengalami demam panas 38℃ setiap hari selama tempoh 2 minggu atau lebih.

Jika tidak mendapat rawatan yang betul dan secukupnya, kanak-kanak dengan radang sendi remaja sistematik boleh mengalami keradangan sendi di banyak sendi lain.

Lebih malang lagi, mereka juga terdedah kepada risiko untuk mengalami masalah arthritis kronik yang berterusan sehingga dewasa.

Risiko isu kesihatan disebabkan radang sendi remaja

Sendi

Ia boleh menyebabkan sendi tampak merah atau bengkak, terasa kebas, sakit, lembut dan hangat. Keadaan tersebut akan menyukarkan pergerakan atau melakukan aktiviti harian.

Gejala yang dialami akan bertambah buruk selepas bangun pagi atau selepas duduk dalam 1 posisi bagi tempoh yang lama.

Kulit

Isu kesihatan yang boleh timbul kesan daripada JA adalah kulit menjadi:

Ruam merah bersisik (psoriatik)

Ruam merah jambu (sistematik)

Ruam berbentuk kupu-kupu pada batang hidung dan pipi (lupus)

Tompokan kulit tebal dan mengeras (scleroderma).

Mata

Keradangan sendi ini turut boleh menyebabkan mata mengalami kekeringan, kesakitan, kemerahan dan sensitif terhadap cahaya serta masalah melihat dengan baik disebabkan oleh uveitis (radang mata kronik).

Organ dalaman

Radang pada sendi juga boleh menjejaskan organ dalaman seperti saluran pencernaan (
cirit-birit
dan kembung), paru-paru (
sesak nafas)
 dan jantung.

Rawatan untuk artritis remaja

Hakikatnya tidak penawar untuk
juvenile arthritis
.

Namun dengan diagnosis awal dan rawatan agresif, aktiviti atau simptom berkaitan isu kesihatan ini boleh dikurangkan.

Rawatan untuk masalah radang sendi remaja biasanya merangkumi senaman dan ubatan. Pelan perubatan adalah bergantung kepada jenis keradangan yang dialami.

Secara umumnya, tujuan utama rawatan adalah untuk:

Meredakan simptom, mengawal kesakitan dan meningkatkan kualiti hidup

Mengurangkan bengkak

Meningkatkan mobiliti dan kekuatan sendi

Mengelakkan kerosakan dan komplikasi sendi

Melambatkan atau menghentikan keradangan dan mencegah perkembangan penyakit

Mengurangkan kesan kesihatan jangka masa panjang

Terdapat beberapa jenis ubat yang digunakan untuk merawat keradangan sendi ini. Sesetengah ubatan itu berfungsi untuk mengawal aktiviti penyakit dan melegakan simptom.

Teruskan hidup dengan
juvenile arthritis

Terdapat banyak pilihan rawatan dan kesemuanya adalah bagi mendorong pengurangan simptom arthritis.

Rawatan yang dilakukan juga adalah untuk menjaga kualiti hidup anak agar dapat meneruskan kehidupan seperti kanak-kanak lain.


Jangan Tak Hirau Kegatalan Kulit Semasa Hamil, Keadaan Ini Memberi Risiko Pada Kehamilan

Psoriasis tidak akan memberi kesan terhadap kemampuan anda untuk hamil dan melahirkan anak. Namun begitu, rawatan psoriasis masih memerlukan langkah berjaga-jaga jika dibuat sebelum atau semasa hamil. Jadi, anda perlu berhubung dengan doktor untuk mendapatkan rawatan yang terbaik di samping memastikan keselamatan bayi dalam kandungan.

Apakah itu psoriasis?

Psoriasis merupakan
kondisi kulit yang menjejaskan kitaran hidup sel kulit.
 Psoriasis menyebabkan sel-sel akan terbina dan terbentuk di bahagian permukaan kulit.

Bahagian kulit yang terbentuk ini pula akan kelihatan lebih tebal, kering dan bersisik. Kondisi ini juga akan menyebabkan kegatalan, kemerahan dan kesakitan pada bahagian kulit yang terjejas.

Rawatan Psoriasis dan kehamilan

Dalam beberapa kes, kondisi psoriasis akan
bertambah baik semasa kehamilan.
Sementara itu, terdapat juga situasi yang mana keadaan ini akan bertambah buruk sewaktu ibu sedang mengandung.

Ini bermakna, tahap keseriusan psoriasis bergantung kepada individu itu sendiri.

Psoriasis arthritis dan kehamilan

Semasa kehamilan,
penggunaan ubat-ubatan
 adalah tidak digalakkan dan perlu dihadkan. Namun begitu, sekiranya anda mengalami kondisi
psoriatic arthritis
, maka anda perlu segera berjumpa doktor untuk mendapatkan preskripsi ubat-ubatan yang diperlukan sebelum, semasa dan selepas anda melahirkan bayi.

Psoriasis dan kelahiran anak

Pastikan anda memberitahu doktor mengenai kondisi diri. Kebanyakan ibu hamil akan mengalami psoriasis selepas bersalin.

 Jika anda mengalami kondisi ini di bahagian sulit dan mahu melahirkan bayi secara normal, pastikan anda memberitahu doktor terlebih dahulu.

Kajian menunjukkan bahawa ibu hamil yang mengalami psoriasis akan mempunyai
bayi kurang berat badan
 berbanding dengan ibu lain yang tidak mengalaminya.

Ibu hamil yang mempunyai masalah ini tetapi masih dalam kondisi yang ringan dan tidak serius, maka anda tidak perlu terlalu risau.

Rawatan psoriasis ketika hamil

Tidak banyak kajian tentang kesan sampingan rawatan psoriasis terhadap ibu hamil. Secara amnya, pilihan utama untuk merawat psoriasis adalah penggunaan krim pelembab dan emolien seperti jeli petroleum.

Penggunaan steroid topikal juga dilihat selamat tetapi ibu hamil perlu berhati-hati ketika menggunakannya pada bahagian dada bagi mengelak bahan ini masuk ke dalam
susu badan
 dan seterusnya berpindah kepada bayi.

Kedua, rawatan fototerapi
ultraviolet light B
 (UVB) juga merupakan pilihan yang selamat.

Namun begitu,
psoralen
 dan
ultraviolet light A
perlu dielakkan kerana bahan-bahan ini mampu menyerap ke dalam badan lalu menyebabkan bayi dalam kandungan anda sensitif terhadap cahaya.

Jika tiada keperluan perubatan, penggunaan dadah sistemik dan bilogik adalah tidak disarankan ketika sedang hamil atau semasa menyusukan anak.

Ini kerana wanita yang sedang hamil dan menyusukan anak perlu mengelakkan diri daripada bahan-bahan seperti
methotrexate
 dan
cyclosporine
 yang boleh menyebabkan
kecacatan pada kandungan.


Soal Jawab Doktor: Jangkitan Cacing Pipih Boleh Merebak Ke Mata?

Soalan Pembaca

Hai Doktor, saya merasakan terdapat banyak cacing membiak dalam tubuh saya. Ini kerana saya seringkali berasa seperti terdapat sesuatu yang bergerak di dalam mata. Mungkinkah ini cacing pipih? Adakah ini berbahaya?
Apa yang perlu saya lakukan?

Jawapan Doktor

Hi, terima kasih atas soalan yang diberikan.

Secara umumnya,
masalah cacing
 lebih kerap terjadi dalam kalangan kanak-kanak. Namun begitu, masalah cacing juga boleh berlaku dalam kalangan orang dewasa.

Ramai yang merasakan masalah jangkitan cacing hanyalah di bahagian usus sahaja. Tetapi, jangkitan cacing sebenarnya boleh merebak ke mata, hati, paru-paru dan salur darah.

Antara gejala masalah jangkitan cacing adalah:

Sakit perut

Cirit-birit

Muntah-muntah

Kurang berat badan

Cacing keluar dari najis

Cacing keluar dari rongga seperti hidung dan mata

Masalah ini boleh ditangani dengan pengambilan ubat cacing. Namun, pesakit atau individu yang mengalami gejala kecacingan perlu mendapatkan nasihat doktor untuk pengesahan diagnosis dan pemberian rawatan yang sesuai.

Jawapan ini disediakan oleh Dr Zai Muhammad Zaidi, Panel Perubatan Hello Doktor.

Untuk mendapatkan lebih banyak info berkenaan Kesihatan, anda boleh klik
di sini.

Atau sertai
komuniti
 kami untuk mengajukan soalan terus kepada ahli perubatan atau berkongsi pengalaman dengan ahli komuniti lain.

Apakah jenis-jenis cacing?

1. Cacing pita

Cestod atau
cacing pita
 adalah salah satu spesies cacing pipih (
flatworm
) yang boleh hidup di dalam saluran
gastrousus manusia.

Pengambilan makanan seperti daging kurang masak daripada haiwan yang dijangkiti adalah punca utama jangkitan cacing pita pada manusia.

Walaupun cacing pita pada manusia hanya menimbulkan simptom kecil dan boleh dirawat, namun ada kalanya ia boleh mengakibatkan masalah serius dan mengancam nyawa.

2. Cacing trematod, salah satu cacing pipih

Sama seperti cacing pita, parasit ini yang turut dikenali sebagai
fluke
ini dipindahkan daripada haiwan ke manusia melalui pengambilan makanan.

Kebanyakan individu dijangkiti dengan memakan
ikan mentah
, udang atau sayuran yang mengandungi larva parasit ini.

3. Cacing nematod

Lebih dikenali sebagai cacing gelang (
roundworm
) dan kerap ditemui di habitat akuatik, tanah, bersalji, padang pasir panas, di dalam tumbuhan serta pada haiwan.

Banyak spesies cacing gelang adalah parasit yang hidup dalam atau pada organisma hidup lain – disebut sebagai hos dan boleh mengakibatkan kemudaratan.

Salah satu jenis cacing di bawah kategori nematod adalah
cacing jarum
 (
pinworm
) – yang bertelur di sekitar dubur dan selalunya menjadi parasit kepada kanak-kanak kerana telurnya dilepaskan ke dalam najis.

Cacing kerawit
 juga merupakan satu lagi parasit manusia. Ia akan menembusi kulit – terutamanya pada bahagian kaki apabila berjalan tanpa alas di tanah tercemar dan bergerak hingga ke paru-paru.

Baca juga:

Sesuatu bergerak di dalam mata, adakah ia jangkitan cacing?

Pelbagai jenis parasit dan cacing boleh menjangkiti mata. Jangkitan cacing pada mata boleh berlaku apabila larva atau cacing dewasa memasuki mata.

Jangkitan ini kerap terjadi di kawasan tertentu seperti Afrika, India, Asia Tenggara, Amerika Selatan dan Amerika Tengah.

Antara simptom yang boleh dialami kesan jangkitan ini adalah:

Mata merah

Sakit mata

Perubahan dalam penglihatan seperti penglihatan kabur, terjejas dan sensitif terhadap cahaya

Mata berair dan air mata berlebihan

Kelihatan cacing atau parasit pada mata

Parut pada retina

Ulser kornea

Eye debris

Keadaan ini selalunya boleh dirawat dengan titisan mata topikal atau ubat oral. Pun begitu, bagi sesetengah kes, pembedahan diperlukan.

Doktor berharap maklumat di atas dapat membantu anda mengetahui keadaan yang terjadi berkaitan jangkitan cacing. Sebarang keraguan atau pertanyaan lanjut perlulah dirujuk dengan doktor untuk mendapatkan lebih kepastian.


Ini Cara Rawat Kaki Bengkak Ketika Hamil Di Rumah, Ia Pasti Akan BERKESAN!

Kaki kerap membengkak semasa hamil
? Anda mungkin ada penyakit edema! Usah bimbang ya, kami akan cuba beri anda cara untuk rawat masalah ini melalui artikel ini.

Untuk mendapatkan lebih banyak informasi tentang Kehamilan, sila dapatkannya
di sini.

Penyakit edema biasa menyerang ibu mengandung

Pembengkakan pada kaki dan buku lali
 atau dikenali sebagai edema merupakan antara masalah fizikal yang biasa berlaku kepada bakal ibu terutamanya selepas minggu ke-22 kehamilan.

Namun begitu, anda tidak perlu risau kerana edema adalah tidak berbahaya dan a
nda boleh merawatnya sendiri di rumah berpandukan kepada huraian artikel ini.

Apakah yang memicu kaki bengkak ketika mengandung?

Pembengkakan boleh terjadi apabila tubuh badan anda menghasilkan cecair ekstra untuk
tujuan penyusuan bayi
.

Cecair ini kebiasaannya akan disimpan di dalam tisu dan kebanyakannya akan tersimpan di bahagian bawah tubuh badan kesan daripada graviti.

Selain itu, pembengkakan juga merupakan kesan daripada
 tekanan tambahan daripada rahim
 yang sedang membesar terhadap saluran darah pelvik dan
vena cava
.

Ini akan mengakibatkan perjalanan darah ke bahagian kaki menjadi perlahan sekaligus menyebabkan tisu di bahagian ini menerima lebih banyak cecair daripada bahagian atas tubuh badan.

Edema juga lebih berbahaya kepada
 ibu hamil anak kembar
 ataupun ibu hamil yang terpaksa berdiri lama.

Bagaimanakah merawat pembengkakan kaki ketika mengandung?

Melakukan senaman menggunakan kaki merupakan antara metode yang terbaik untuk menghalang dan melegakan
 penyakit ini pada kaki dan buku lali
 kerana ia membantu melancarkan pengaliran darah serta menghalang otot betis daripada kekejangan.

Berikut
merupakan senaman untuk ibu hamil
 yang dicadangkan:

Bengkokkan dan luruskan kaki anda berulang kali sekurang-kurangnya 30 kali untuk kedua-dua belah kaki

Gerakkan kaki anda dalam pergerakan membulat 8 hingga 10 kali untuk kedua-dua belah kaki

Keluarkan lebihan cecair ini dengan membalut kawasan yang membengkak dengan balutan kain sehingga balutan itu menjadi basah. Ulangi rutin ini seberapa kali yang mungkin.

Urutkan kaki anda bagi melancarkan pengaliran darah. Jika perlu, gunakan minyak untuk kesan yang lebih relaks, mudah dan selesa

Bagaimana menghalang penyakit edema ketika mengandung?

Tidur pada bahagian kiri badan. Ini bertujuan untuk tidak memberi tekanan terhadap
vena cava

Pastikan kaki anda dinaikkan pada posisi yang tinggi ketika sedang relaks atau tidur

Pakai stoking dan kasut yang bersesuaian

Pastikan berat badan anda berada pada tahap yang baik dengan melakukan senaman secukupnya dan
 mengambil diet yang seimbang

Minum air yang banyak. Dehidrasi akan menyebabkan isyarat dihantar kepada badan anda untuk mengekalkan lebih banyak cecair

Elakkan pengambilan kafein, alkohol dan garam

Elakkan berdiri pada tempoh waktu yang lama atau menyilangkan kaki

Elakkan berada di tempat yang bersuhu panas

Penyakit edema, bila anda perlu berjumpa doktor?

Meskipun edema merupakan kondisi yang normal
dalam kalangan ibu hamil
, ia juga mungkin merupakan petanda risiko kondisi yang lain.

Hubungi doktor jika anda mempunyai petanda-petanda seperti berikut, yang mungkin menunjukkan bahawa anda dijangkiti praeklampsia atau trombosis:

Pembengkakan yang teruk secara tiba-tiba pada bahagian muka, tangan dan kaki

Pening kepala yang teruk

Gangguan penglihatan

Cirit-birit dan muntah-muntah

Hanya sebelah sahaja kaki membengkak dan betis menjadi kemerah-merahan


Alamak, Miss V Gatal Dan Kering? Atasinya Dengan 5 Petua Mudah Ini, Pasti Mujarab!

Faraj kering merupakan satu masalah yang sangat lazim untuk semua wanita daripada setiap peringkat usia. Walau bagaimanapun, masalah ini bukanlah tidak dapat diatasi. Ada banyak cara atau petua merawat faraj kering yang boleh anda cuba. Malah, ada juga makanan untuk faraj kering tau!

Menurut sebuah tinjauan, 50% wanita yang berumur 50 tahun ke atas akan mengalami masalah faraj kering. Namun, masalah ini bukanlah berlaku kepada
wanita yang hampir atau telah menopaus sahaja
. Wanita muda juga boleh mengalaminya!

Tinjauan yang sama juga menunjukkan bahawa 25% wanita mengalami masalah sama ketika melakukan hubungan seks. Malah, hampir 16% mengakui bahawa faraj kering boleh menyebabkan kesakitan.

Sukar untuk kita mengabaikan masalah yang berlaku disebabkan faraj kering. Kadangkala, ia boleh menyebabkan kawasan intim rasa gatal atau mengalami iritasi.

Tidak dinafikan, ramai wanita yang enggan berjumpa doktor disebabkan rasa malu. Walau bagaimanapun, kegatalan ini mungkin berpunca daripada
penyakit seperti jangkitan yis
, STI atau UTI.

Untuk mendapatkan lebih banyak info tentang Kesihatan Wanita, sila dapatkannya
di sini.

Mengapa ada wanita yang mempunyai masalah faraj kering?

Punca utama masalah faraj kering dalam kalangan wanita ialah tahap estrogen yang rendah.

Hormon ini akan berkurangan apabila umur anda semakin lanjut atau sewaktu menghampiri menopaus.

Apabila hormon ini berkurangan,
tisu vagina akan menjadi semakin nipis dan hilang keanjalannya.

Ada banyak lagi faktor lain yang boleh menyebabkan vagina menjadi kering.

8 punca vagina kering dalam kalangan wanita:

Sedang menyusukan anak.

Mengambil pil perancang atau
apa-apa bentuk kontraseptif hormon.

Sedang menjalani rawatan kanser.

Menghidap diabetes
.

Mengambil ubat-ubatan tertentu.

Menghidap sindrom Sjogren.

Tidak cukup terangsang semasa melakukan hubungan seks.

Selalu menggunakan
sabun yang mengandungi pewangi
.

Petua merawat faraj kering

Macam mana nak mengurangkan masalah faraj kering? Perlukah saya mengambil atau meninggalkan makanan tertentu? Sabar… Kami ada petua merawat faraj kering yang mungkin dapat membantu anda:

Petua merawat faraj kering 1: Gunakan pelembap atau bahan pelincir

Jika anda mempunyai masalah faraj kering, lebih-lebih lagi ketika seks, cuba gunakan pelembap atau bahan pelincir untuk memastikan Miss V kekal lembap.

Pelembap vagina
 dapat memastikan kawasan sekitar Miss V kekal lembap. Sebelum guna, pastikan anda periksa dahulu jenis pelembap yang digunakan. Ada yang perlu disapukan pada kawasan luar vagina sahaja dan ada juga yang boleh digunakan di dalam dan luar vagina

Pelincir
 pula dapat
mengurangkan geseran ketika melakukan hubungan seks.
 Wanita yang aktif secara seksual perlulah menggunakan pelincir untuk memastikan kawasan intim tidak terluka atau sakit ketika bersenggama

2. Tambah makanan yang kaya dengan asid lemak omega-3

Tidak dinafikan, penggunaan pelembap dan juga pelincir sangat penting untuk menjaga kelembapan vagina. Namun, bukan luaran sahaja yang perlu dititikberatkan, dalaman juga sama!

Salah satu petua merawat faraj kering adalah dengan pengambilan
makanan yang kaya dengan asid lemak omega-3
 seperti ikan salmon, kembung dan sardin 3 kali seminggu.

Asid lemak sangat penting untuk memastikan kulit kekal anjal, termasuklah kulit di kawasan intim kita. Malah, ia juga memastikan sel badan sentiasa sihat dan lembap sepanjang hari.

Jika anda tidak suka makan ikan, jangan risau!

Cuba tambahkan
buah-buahan seperti labu
 atau kekacang sepeti kuaci ke dalam diet harian anda. Selain bertindak sebagai pelincir semula jadi, makanan ini juga dapat mencegah masalah faraj kering dan meningkatkan pengaliran darah.

3. Air! Air! Air!

Betul tu, jangan lupa minum air secukupnya! Minum air bukan sahaja penting untuk kesihatan badan, ia juga sangat penting untuk memastikan kulit kekal hidrat.

Lagipun, bukankah cara terbaik dan termurah untuk
pastikan kulit kekal lembap adalah dengan minum air kosong?

Jika kulit kita tidak mendapat air yang mencukupi, ia akan mengecut dan menjadi kering. Malah, ada juga yang akan mengalami kegatalan yang luar biasa jika kulit tidak cukup hidrat.

Jumlah air yang diperlukan oleh setiap orang berbeza-beza mengikut usia, tahap aktiviti, bentuk badan dan juga suhu persekitaran. Namun, bagi mereka yang ingin mendapatkan air yang cukup, pastikan anda minum 6-8 gelas air setiap hari!

4. Psst! Petua merawat faraj kering, minum air soya!

Soya mungkin merupakan satu topik yang agak kontroversi. Manakan tidak,
susu soya sering dianggap sebagai makanan yang tidak baik untuk kesuburan
, lebih-lebih lagi bagi kaum Adam!

Walau bagaimanapun, soya sangat bagus untuk kesihatan wanita. Tetapi mengapa?

Soya mengandungi fitoestrogen, sejenis komponen yang seakan-akan estrogen dalam badan. Komponen ini sangat baik untuk kesihatan vagina, terutamanya untuk wanita yang mempunyai masalah hormon estrogen yang rendah.

5. Ambil probiotik untuk pastikan PH Miss V seimbang

Makanan yang kaya dengan probiotik seperti makanan yang ditapai (kimchi atau yogurt) bukan sahaja baik untuk perut, ia juga dapat memastikan tahap
PH Miss V kekal seimbang dan mengurangkan risiko penyakit.
 Malah, ini juga adalah antara makanan untuk faraj kering yang terbaik untuk wanita.

Jika PH kawasan intim anda seimbang, sudah pastilah ia akan kekal sihat dan lembap!

Satu lagi petua merawat faraj kering ialah amalkan
pengambilan jus kranberi!
 Jus ini dikatakan boleh mengurangkan risiko UTI dalam kalangan wanita!


7 Petanda Awal Kehamilan yang Ramai Tidak Tahu

Kehamilan merupakan satu perkara yang paling menyeronokkan dan ditunggu-tunggu oleh pasangan suami isteri terutamanya yang baru berkahwin. Kadangkala, kehamilan akan berlaku tanpa diduga dan dirancang. Bagaimanakah untuk mengetahui bahawa anda sebenarnya sedang hamil? Ikuti artikel ini untuk mengetahui petanda awal kehamilan yang anda perlu tahu.

Selain daripada lewat datang bulan dan mual dan muntal di pagi hari yang umum ketahui adalah petanda awal kehamilan, terdapat beberapa perkara lain yang mungkin memberi petunjuk bahawa anda sebenarnya sedang hamil, antaranya:

7 Petanda Awal Kehamilan

#1.
Mood swing

Menurut kajian, perubahan mood ini merupakan petanda paling awal kehamilan. Ini berlaku disebabkan oleh peningkatan hormon dalam badan anda yang akan memberi kesan kepada perubahan mood. Ini akan berlaku lebih-lebih lagi jika anda baru pertama kali hamil kerana anda masih keliru dengan keadaan anda dan dalam proses penafian kerana belum bersedia.

#2. Payudara membengkak

Selain itu, kebanyakan wanita yang sedang dalam fasa awal kehamilan akan mengalami pembengkakan pada payudara mereka. Ini berlaku akibat daripada penghasilan susu pada payudara. Namun begitu, ia agak mengelirukan kerana payudara membengkak juga merupakan petanda anda sedang dalam tempoh datang haid.

#3. Kerap membuang air kecil

Kerap membuang air kecil juga merupakan petanda awal kehamilan. Anda mungkin akan berasa ingin kencing walaupun anda baru sahaja pergi ke tandas tidak lama sebelum itu. Dalam pada itu, perbuatan atau pergerakan secara tiba-tiba seperti bersin, batuk atau ketawa juga mampu menyebabkan air kencing anda terkeluar. Ini kerana pundi kencing wanita hamil akan menjadi lebih sensitif berbanding sebelum hamil.

#4. Sembelit

Selain kerap membuang air kecil, wanita yang sedang dalam fasa awal kehamilan juga akan mengalami sembelit. Ini terjadi akibat perubahan hormon progesteron yang tinggi dalam badan anda. Ini sekali gus menyebabkan makanan bergerak lebih lambat dalam usus anda lalu menyebabkan senbelit.

#5. Perubahan pada kulit dan rambut

Anda mungkin akan perasan terdapat perubahan pada pigmentasi kulit terutamanya pada leher, muka dan kawasan lain yang kerap terkena cahaya matahari. Segala tanda lahir atau tahi lalat juga akan berubah menjadi lebih gelap ketika sedang hamil. Selain itu juga, anda mungkin akan perasan terdapat pertumbuhan rambut di tempat yang aneh seperti muka, payudara, perut dan lain-lain.

#6. Selalu berasa keletihan

Ya, keletihan juga mungkin merupakan petanda awal anda sedang hamil. Ia biasa terjadi setelah satu minggu kehamilan. Ia terjadi ekoran daripada pelbagai faktor seperti kadar hormon progesteron tinggi, kadar gula dalam darah rendah serta tekanan darah mula menurun. Keletihan ini juga merupakan faktor pendorong kepada pening kepala yang teruk atau lebih bahaya, ia juga boleh menyebabkan pengsan.

#7. Masalah perut

Antara petanda yang paling jelas adalah anda akan mengalami masalah pada perut. Anda mungkin akan berasa perut anda kembung dengan angin, kenyang pedih ulu hati atau kekejangan perut. Masalah-masalah ini akan berterusan sepanjang kehamilan anda akibat perubahan hormon dalam badan anda. Namun anda tidak perlu risau kerana ia adalah sama sekali normal dan tidak akan mengakibatkan kondisi kesihatan yang lain.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Sakit Pinggul yang Biasa Berlaku Semasa Kehamilan

Urutan Kehamilan: Adakah Idea yang Baik?

Makanan Meningkatkan Peluang Kehamilan Anda


Bila Boleh Buka Buku Pink? Ini Jawapannya Untuk Bakal Ibu, Pastikan Jangan Lambat!

Persoalan bila boleh buka buku
pink

pastinya antara yang sering bermain di fikiran wanita yang pertama kali bergelar ibu, betul tak?

Jika anda salah seorang daripadanya, teruskan membaca perkongsian artikel ini untuk mengetahui jawapannya.

Untuk mendapatkan lebih banyak info tentang Kehamilan, sila dapatkannya
di sini.

Buka buku
pink

Sebelum persoalan mengenai bila boleh buka buku
pink
 atau buku pranatal terjawab, ayuh kita ketahui secara ringkas tujuan penggunaan buku ini.

Buku
pink
atau nama rasminya adalah Rekod Kesihatan Ibu ini merupakan buku yang merekodkan kesihatan ibu dan bayi sepanjang
tempoh kehamilan
.

Umumnya, seorang wanita yang sedang hamil memerlukan pengawasan, pemeriksaan rapi dan berterusan bagi memastikan mereka sentiasa berada pada tahap kesihatan yang baik. Ini kerana mereka akan banyak melalui perubahan pada badan serta fisiologi mereka.

Bukan sekadar itu sahaja, dalam masa yang sama kesihatan
bayi dalam kandungan
 juga akan diperiksa.

Persoalannya, bila boleh buka buku
pink
?

Biasanya buku
pink
ini boleh dibuka sebaik sahaja ibu yakin bahawa dirinya hamil sehingga sebelum berakhirnya
trimester pertama.
 Jika anda terlewat untuk membuat buku
pink
, anda akan dilabel sebagai ‘
late booking’
.

Bagaimana untuk yakin bahawa diri mengandung? Sudah tentulah dengan melakukan ujian menggunakan
kit kehamilan di rumah
.

Anda perlu mengenal pasti Klinik Kerajaan atau Klinik Kesihatan Ibu & Anak (KKIA) yang berdekatan dengan alamat tempat tinggal semasa.

Untuk mereka yang pertama kali ke KKIA bagi pemeriksaan pranatal dan membuka buku
pink
, pastikan anda membawa bersama dokumen-dokumen berikut:

Kad pengenalan diri

Kad pengenalan suami

Gambar ukuran
passport
 anda dan pasangan

Sijil nikah

Bil air/elektrik rumah untuk pengesahan alamat

Surat rujukan doktor atau klinik lain – jika ada

Baca juga:

Bila boleh buka buku
pink:
Pemeriksaan pertama

Sebelum buku
pink
 dibuka dan dikeluarkan oleh KKIA, terdapat prosedur pemeriksaan yang perlu bakal ibu jalani. Perlu diingatkan bahawa ia adalah proses yang agak memakan masa, jadi bersabar ya?

Mengukur tinggi & berat

Jururawat akan mengukur tinggi dan berat serta merekod kesihatan anda berdasarkan maklumat yang diperlukan – seperti
kitaran haid
, masalah serta sejarah perubatan lampau.

Tarikh jangkaan bersalin

Anda akan mengetahui
tarikh jangkaan bersalin (EDD)
 yang akan dikira berdasarkan tarikh hari pertama haid terakhir.

Ujian air kencing

Ujian ini perlu dilakukan bagi memeriksa kandungan protein dan gula dalam air kencing. Jika ini adalah
kehamilan pertama
, anda akan diberikan suntikan
kancing gigi
.

Bila boleh buka buku
pink
#Pemberian suplemen

Anda juga akan dibekalkan dengan
vitamin pranatal
 seperti vitamin C, vitamin B kompleks, asid folik dan zat besi.

Ia merupakan makanan tambahan yang wajib diambil sekali sehari bagi menyokong
tumbesaran janin
.

Tarikh janji temu

Selepas selesai semuanya, tarikh janji temu seterusnya akan diberikan dan direkod di dalam buku
pink
untuk rujukan.

Bila boleh buka buku
pink:

Makna pelekat

Apabila mendapat buku pranatal ini, sudah tentu anda akan perasan pelekat berwarna yang ditampal pada bahagian atas bucu kanan buku.

Tetapi adakah anda tahu kenapa dan apakah maksud pelekat tersebut?

Untuk pengetahuan anda, setiap warna pelekat itu membawa maksud tahap kesihatan kehamilan, seperti:

Putih

Tidak berisiko dan boleh bersalin di mana-mana hospital termasuklah hospital daerah.

Bila boleh buka buku
pink
:
Pelekat Hijau

Ibu hamil perlu melakukan pemeriksaan dengan doktor di KKIA dan janji temu seterusnya bersama jururawat di bawah pengawasan doktor.

Pelekat ini biasanya diberikan untuk ibu hamil yang pertama kali mengandung (primid), mempunyai
berat badan berlebihan
, mengalami penyakit asma, sejarah kelahiran terdahulu melalui vakum dan lain-lain.

Kuning

Ibu hamil yang mendapat pelekat ini memerlukan pemantauan doktor
pakar obstetrik dan ginekologi (O&G)
.

Antara mereka yang berisiko untuk mendapat pelekat ini adalah ibu hamil dengan
penyakit diabetes
, darah tinggi, remaja hamil tanpa nikah dan lain-lain.

Merah

Mereka yang mendapat pelekat ini adalah ibu hamil berisiko tinggi dan memerlukan rujukan segera kepada pakar di hospital besar.

Antara keadaan yang berisiko tinggi adalah ibu hamil dengan
penyakit jantung
 dan berlaku kontraksi pramatang.

Bila boleh buka buku
pink:
Bagaimana jika ia hilang?

Mesti ada yang akan bertanya, jika kehilangan buku pranatal ini, adakah boleh mendapat ganti buku baharu, betul?

Seperkara yang perlu para ibu ketahui, anda perlu menjaga buku ini ibarat ia adalah kad pengenalan kita. Kenapa ya?

Ini kerana jika anda kehilangan buku
pink
ini, laporan polis perlu dibuat dan kertas laporan perlu dibawa ke klinik kesihatan.

Jika anda bernasib baik, buku baharu akan diberikan. Jika tidak, segala rekod kesihatan akan dicatatkan di dalam kertas dan perlu dikumpul serta diketipkan sekali.

Jadi ini bermakna, amat penting sekali untuk anda menjaga buku ini dengan sebaik mungkin, okay?

Pentingnya buku
pink

Kenapa buku pranatal ini penting?

Sudah tentulah kerana ia mengandungi setiap maklumat dan rekod penting ibu hamil dan perkembangan
kesihatan bayi dalam kandungan
 seperti berat badan, bacaan hemoglobin (HB), kandungan gula, ukuran bayi dan juga ulasan doktor pada setiap sesi janji temu.

Anda amat digalakkan untuk membawa buku ini bersama sepanjang masa bagi rujukan pihak yang merawat jika terjadinya kes kecemasan.

Jadi persoalan bila boleh buat buku
pink
 sudah pun terjawab. A
nda sudah membuat buku
pink
 ke belum? Apa pun, tahniah daripada Hello Doktor atas kehamilan anda!


Selamat Ke Guna Pencuci Pinggan Untuk Cuci Botol Susu Anak? Parents Wajib Ambil Tahu!

Sabun pencuci botol susu sering menjadi antara item yang ‘terlepas pandang’ semasa membeli
persiapan barangan bayi.
 Tetapi penting ke pencuci tersebut atau boleh sahaja menggunakan sabun pencuci pinggan di rumah?

Kalau ingin tahu jawapannya, teruskan membaca perkongsian artikel ini. Semoga bermanfaat.

Untuk mendapatkan lebih banyak info tentang Keibubapaan, sila dapatkannya
di sini.

Kekerapan membasuh botol susu

American Academy of Pediatrics
(AAP) menyarankan ibu bapa untuk mencuci botol susu bayi selepas
setiap penyusuan
. Ini penting bagi mengelakkan sisa susu menjadi berkerak.

Bayi yang berumur bawah 3 bulan masih mengembangkan sistem imun dan lebih terdedah kepada jangkitan virus dan bakteria.

Disebabkan itu, amat penting untuk membasuh botol menggunakan sabun pencuci botol susu atau ia boleh mendedahkan bayi kepada risiko seperti:

Gigi rosak

Kerosakan
gigi bayi
 boleh berlaku akibat pendedahan kepada cecair untuk jangka masa yang lama, seperti jika anda membiarkan si kecil tidur dengan botol susu yang mengandungi air bergula.

Ini membolehkan bakteria penghasil asid terkumpul di dalam mulut mereka dan menyebabkan pereputan. Terdapat juga kemungkinan
susu formula
 mungkin mengandungi bakteria – yang boleh membiak jika botol dibiarkan pada suhu bilik.

Rotavirus

Centers for Disease Control and Prevention
 (CDC) menjelaskan gastroenteritis virus dalam perut boleh merebak melalui sentuhan objek atau permukaan tercemar.

Oleh sebab itu,
ibu bapa
 perlu kerap mencuci tangan, termasuk sebelum menyediakan susu bayi.

Jangkitan Cronobacter

Kuman Cronobacter boleh mencemari makanan kering, serbuk seperti susu formula bayi dan seterusnya, botol susu.

Bakteria jenis ini boleh menyebabkan jangkitan darah yang sangat jarang berlaku tetapi berpotensi mengancam nyawa dipanggil sepsis, terutamanya
pada bayi
.

Penting ke menggunakan sabun pencuci botol susu?

Ya, sangat penting!

Ini kerana susu mengandungi lemak dan protein yang tidak boleh dibasuh dengan hanya menggunakan
air kosong.

Sebelum mensteril botol, pastikan anda mencucinya dengan detergen pencuci bersesuaian dan dibilas dengan bersih.

Bolehkah menggunakan sabun basuh pinggan?

Perbezaan antara kedua-dua sabun pencuci ini adalah kesannya kepada botol dan aksesori bayi.

Pencuci botol susu bayi merupakan alternatif lebih selamat berbanding cecair pencuci pinggan biasa yang mengandungi bahan keras yang sebaiknya dielakkan – dikaitkan dengan kerengsaan kulit, gangguan endokrin, ekzema dan
tindak balas alahan.

Tetapi sabun akan dibilas juga, jadi apa masalahnya.

Betul kenyataan tersebut, namun ia tidak bermakna ia pilihan yang terbaik untuk si manja.

Hakikatnya, setiap ibu bapa sentiasa dinasihat dan disarankan menggunakan sabun pencuci botol susu bayi kerana ia bebas daripada bahan kimia dan toksin.

Jika botol tidak dicuci dengan betul, bahan kimia daripada sabun pencuci pinggan boleh meresap ke atas lapisan botol. Apabila dipanaskan dengan susu, bahan kimia ini boleh mencemari botol. Sudah tentu anda tidak mahu mengambil risiko bayi tertelan bahan kimia ini!

Sabun pencuci botol susu: Cara membersihkannya

Kebanyakan ibu bapa akan membasuh botol susu yang telah diguna menggunakan tangan, betul tak? Tetapi apakah cara yang betul untuk melakukannya?

Perkara paling utama adalah ta
ngan perlu dic
uci dan setiap bahagian botol ditanggalkan dan dibilas dengan bersih.

Kemudian
gunakan air panas
 dan sabun mencukupi untuk membunuh kebanyakan mikroorganisma dan membersihkan botol.

Sebaiknya, sabun pencuci tanpa pewarna dan bebas pewangi merupakan pilihan yang paling disarankan untuk mencuci botol bayi.

Baca juga:

Langkah seterusnya dalam membasuh botol bayi adalah dengan membilas setiap bahagian botol dan
puting
 sehingga sebarang kesan sabun hilang.

Kemudian setiap item hendaklah diletakkan di atas tuala bersih untuk pengeringan udara. Pastikan tuala pengering itu dicuci dan dikeringkan dengan kerap.

Botol susu perlu dipastikan kering sepenuhnya sebelum disimpan. Memasang botol dan meletakkan ia di dalam kabinet dalam keadaan basah boleh memerangkap kelembapan dan menyebabkan pertumbuhan mikrob.

Mensterilkan botol hendaklah dilakukan sebelum ia dikeringkan dan sebelum ia disimpan.

Sekiranya ada sebarang pertanyaan, berundinglah dengan doktor bagi mendapatkan lebih kepastian.


Benarkah Anak Lebih Bijak Jika Ambil DHA?

Kita sering mendengar produk makanan atau minuman kanak-kanak mengandungi DHA. DHA atau nama saintifiknya,
asid dokosaheksaenoik
 merupakan sejenis asid lemak omega-3, iaitu nutrisi penting yang diperlukan untuk perkembangan otak kanak-kanak. DHA boleh didapati di dalam makanan seperti ikan salmon, ikan makerel dan ikan sardin. Telah banyak kajian yang dilakukan mendapati DHA adalah penting dalam perkembangan otak dan mata kanak-kanak. Disebabkan itulah, kebanyakan makanan dan minuman kanak-kanak dilengkapi dengan DHA. Malah, wanita hamil juga disarankan untuk mula mengambil DHA dalam diet mereka atau mengamalkan suplemen ini.

Kebaikan DHA

Menurut pakar, pengambilan DHA oleh ibu hamil dapat meningkatkan perkembangan minda bayi sehingga usianya 4 tahun. Justeru itu, ibu mengandung disarankan untk mengambil sekurang-kurangnya 400 mg DHA sehari.

Khasiat DHA bagi bayi baru lahir sehingga usia 6 bulan pula adalah dapat memberi koordinasi tangan dan mata yang lebih baik semasa usia mereka 2 tahun, berbanding dengan bayi yang tidak mendapat cukup DHA.

Bagi bayi yang berusia 6 bulan sehingga 2 tahun pula, pengambilan DHA dapat membantu mengeluarkan hormon penting untuk perkembangan minda bayi, kerana inilah masa yang amat genting dalam perkembangan mereka.

Ketika ini, si manja perlu diberikan DHA sehari melalui pemakanan mereka seperti yogurt atau bijirin. Jika si manja sudah berusia setahun ke atas, anda boleh perkenalkan susu dan telur yang mana kedua-duanya kaya dengan DHA.

Semasa usia si kecil 2 hingga 5 tahun pula, pengambilan DHA adalah perlu bagi mengelakkan risiko ADHD, masalah penglihatan dan juga kemurungan.

Berapa banyak dos DHA yang disarankan?

International Society for the Study of Fatty Acids and Lipids (ISSFAL) menyarankan pengambilan minimum dos asid lemak Omega-3 yang mengandungi EPA dan DHA seperti berikut:

Bayi (1-18 bulan): 32 mg/lb EPA+DHA

Kanak-kanak (1 setengah tahun- 15 tahun): 15 mg/lb EPA+DHA

Orang dewasa (15-115 tahun): 500 mg/lb EPA+DHA, dengan minimum 200 mg EPA dan 220 mg DHA

Wanita hamil dan menyusukan bayi: 300 mg DHA setiap hari

Anak lebih bijak dengan suplemen DHA?

Meskipun ada yang mengaitkan pengambilan DHA dapat menjadikan anak lebih bijak, namun masih belum ada kajian yang secara khusus mengiyakannya.

Kajian dari Cochrane Library meta-analysis yang dilakukan kepada 1,889 bayi menunjukkan tiada bukti yang jelas bahawa pengambilan suplemen DHA boleh meningkatkan perkembangan otak bayi. Mengulas mengenai hasil kajian tersebut, Profesor Pediatrik di Dell Medical School di University of Texas di Austin, Steven Abrams berkata, meskipun tiada bukti jelas yang menunjukkan keberkesanan DHA kepada otak bayi, namun pengambilannya masih selamat dan tiada salah jika diletakkan dalam produk makanan atau minuman bayi.

Walau bagaimanapun, terdapat kajian yang membuktikan bahawa kanak-kanak yang menerima DHA mencukupi dapat membantunya menumpukan perhatian di dalam kelas. Malah, ada juga kajian yang menunjukkan bahawa fungsi otak kanak-kanak meningkat jika dia mendapat DHA yang mencukupi.

Kanak-kanak yang kurang DHA dalam badan dikaitkan dengan masalah perangai, sukar mengingat dan lambat membaca.


8 Makanan Mengotorkan Gigi

Adakah anda pernah menganggap bahawa makanan yang anda makan setiap hari boleh menjadi mengotorkan gigi anda? Malah, kita boleh pastikan gigi kita dalam keadaan yang bagus dengan menggunakan produk dan tabiat penjagaan gigi yang baik. Dalam usaha untuk mendapatkan senyuman sempurna yang kita sentiasa mahu, adalah perlu untuk menjaga gigi kita putih dan sihat. Dalam artikel ini, kami menerangkan lapan makanan yang telah mengotorkan gigi anda. Jika anda ingin mempunyai senyuman yang lebih putih, baca ini!

Beri

Walaupun buah beri adalah berair dan berkhasiat,
pigmen yang berwarna dari buahnya boleh melekat pada enamel anda (permukaan kaca gigi anda), meninggalkan
lapisan selaput pada gigi. Jika anda minum jus buah, cuba gunakan penyedut/straw. Penyedut menghalang beri daripada berhubung secara langsung dengan gigi anda, jadi potensi kerosakan dikurangkan. Jika anda makan beri, ingat untuk bersihkan gigi anda dengan air minuman selepas itu.

Ubi bit (beets)

Warna merah gelap yang menjadikan bit begitu menarik mengotorkan gigi anda dengan warna merah. Warna merah itu kuat jika anda mendapat jus bit pada kain atau pakaian anda, maka tiada keraguan akan menjadi kotoran degil!  Oleh itu, memakannya terlalu juga boleh merosakkan gigi anda. Pastikan memberus gigi selepas memakannya untuk mengelakkan warna merah menjadi kesan hitam kekal pada gigi anda. Bilas mulut anda dengan segera selepas itu akan membantu membersihkan zarah yang mempunyai kuasa pewarnaan tinggi.

Biskut

Siapa sangka? Kebanyakan biskut diperbuat dengan karbohidrat ditapis, yang berubah menjadi gula. Gula ini akan menjadi sumber untuk bakteria yang sudah ada pada gigi anda untuk makan sendiri. Makanan ringan yang diproses mengandungi banyak gula dan karbohidrat juga boleh menyebabkan kaviti jika ia tinggal pada gigi terlalu lama.

Cuka makan/Cuka balsamic

Semua jenis cuka mempunyai tahap berasid yang agak tinggi yang berguna untuk pencernaan anda tetapi tidak akan begitu bagus untuk gigi anda. Asid dalam cuka boleh memusnahkan enamel gigi anda dan membuatkan kerosakan di permukaan gigi yang membolehkan pigmen melekat padanya. Cuka balsamic sangat berpigmen dan asid, yang merupakan bahan yang akan mengotorkan gigi anda. Baiknya, cuka ini sering dihidangkan dengan salad. Salad akan membantu membentuk satu halangan pelindung dan mengurangkan pewarnaan dari cuka balsamic.

Jeruk

Walaupun rasa jeruk adalah lazat untuk makan, ia adalah satu fakta yang boleh merosakkan gigi anda. Enamel gigi anda boleh jatuh kerana rasa masam jeruk. Terutamanya, asid dalam jeruk, yang boleh mengotorkan, akan menghakis enamel anda. Bagi doktor gigi, jeruk dianggap musuh nombor 1 kerana ia ditenggelamkan dengan cuka dan bahan-bahan berasid lain. Jika anda mahu makan jeruk, cuba hadkan diri kepada hanya satu atau dua pada satu masa dan kemudian, dan sentiasa memberus gigi anda dengan segera selepas itu.

Kopi dan teh

Ramai di antara kita mempunyai tabiat minum kopi atau teh pada waktu pagi untuk meningkatkan tenaga. Sama ada kopi dan teh akan menyebabkan kotoran apabila diminum terlalu banyak. Akibatnya, gigi anda akan mempunyai kesan kuning kerana tabiat yang buruk ini.

Walnut

Walaupun kacang mengandungi vitamin E yang lebih penting untuk kesihatan anda, makan berlebihan walnut, walnut hitam, khususnya, akan meninggalkan gigi berwarna. Kerana kelikatan walnut, ia akan menyimpan lebih banyak pigmen pada permukaan gigi anda.

Sos tomato

Tomato mengandungi tahap keasidan yang tinggi. Ditambah pula dengan warna merah terangnya, sos tomato (dan kicap atau sos soya juga) pasti perlu dimakan secara sederhana untuk mengelakkan kotoran dan hakisan enamel. Sos tomato adalah satu lagi makanan yang sangat berasid yang membuatkan gigi anda terdedah kepada kotoran. Untuk menikmatinya, tambah sayur-sayuran seperti brokoli atau bayam untuk sos sebagai satu halangan pelindung dan membantu mengurangkan peluang pewarnaan..

Jangan salahkan kami. Kehidupan terlalu singkat untuk mengelakkan makanan dan minuman yang tersebut. Apa yang boleh anda lakukan adalah untuk mengambilnya secara sederhana. Anda juga boleh bilas mulut anda selepas makan atau berus gigi anda dengan segera. Semakin lama kotoran pada gigi anda, semakin sukar untuk menghilangkannya.

Kita semua suka gigi yang putih- itulah sebabnya berjumpa dengan doktor gigi dan membeli jalur putih(white stripes). Tetapi jika anda tidak lihat apa yang anda makan, usaha anda untuk menjaga gigi seputih susu mungkin tidak berkesan. Anda juga boleh mengambil rawatan pemutihan dengan doktor gigi anda. Berusaha untuk mengekalkan kebersihan mulut yang baik juga.


5 Cara Jimat Untuk Kekal Sihat Di Malaysia

Kesihatan adalah nikmat dan kurniaan yang tidak ternilai. Jika anda hilang duit atau pangkat, ia masih boleh didapatkan semula. Namun, berbeza dengan kesihatan. Apabila sudah sakit teruk, kesihatan yang anada alami sebelum ni tidak dapat dikembalikan, terutamanya bagi penyakit kronik seperti diabetes dan penyakit jantung.

Cara terbaik untuk mendapatkan tubuh yang sihat adalah dengan mencegah dari mendapat penyakit. Ia boleh dilakukan melalui pengamalan gaya hidup sihat. Dalam keadaan ekonomi yang menekan sekarang ini, pastinya kos yang besar diperlukan untuk mengamalkan hidup sihat.

Jom ikuti 5 cara jimat untuk kekal sihat di Malaysia.

1. Manfaatkan produk tempatan

Produk tempatan kebiasaannya jauh lebih murah berbanding produk import. Jangan memandang rendah pada kualitinya. Contohnya, pilih sayur-sayuran dan buah-buahan tempatan seperti kangkung, betik, kelapa dan tembikai.

Semua produk ini adalah sihat dan murah. Selain dapat berjimat, anda juga boleh membantu ekonomi rakyat Malaysia.

2. Bersenam di luar

Anda tidak semestinya perlu ke gimnasium untuk bersenam. Pergi sahaja ke luar. Banyak tempat yang boleh dimanfaatkan oleh berjoging dan bersenam.

Cari stadium terbuka, tasik atau taman yang sesuai untuk melakukan senaman. Cuaca ini negara tropikal ini sangat nyaman terutamanya di waktu pagi. Jangan sia-siakan peluang ini.

3. Membeli-belah di pasar tani atau pasar malam

Untuk mencari barang-barang asas di rumah, anda boleh dapatkannya dengan lebih murah di pasar tani atau pasar malam. Sudah la murah, mudah pula nak cari barang. Semua jenis barang ada di satu tempat. Anda tidak perlu bersusah payah pergi ke banyak tempat.

4. Masak sendiri

Ini tentunya jauh lebih jimat berbanding membeli di luar. Di Kuala Lumpur, harga nasi sepinggan bersama lauk dan sayur sahaja sudah mencecah RM7 atau lebih. Kalau masak di rumah, pasti lebih jimat dan sihat.

5. Tanam pokok di rumah

Tanah di Malaysia sangat subur. Jika anda ada tanah yang tidak terpakai di kawasan rumah, manfaatkannya untuk menanam pokok yang boleh dimakan.

Contohnya, serai, padan, pokok kari atau ubi. Kalau nak guna, hanya petik di depan rumah.

Hello Health Group
 tidak menyediakan nasihat perubatan, diagnosis atau rawatan.


Ketegangan Otot: Ini Info Lengkap Anda Perlu Tahu

Definisi

Apakah itu ketegangan otot?

Ketegangan otot, atau otot ditarik, berlaku apabila otot anda terlebih regangan atau terkoyak.

Ketegangan boleh berlaku pada mana-mana bahagian otot, tetapi ia sering berlaku pada bahagian belakang, leher, bahu dan
hamstring
 – otot di belakang paha.

Bagaimana kekerapan ketegangan otot berlaku?

Masalah ini adalah perkara biasa. Otot tegang boleh berlaku kepada mana-mana individu, pada sebarang peringkat usia.

Otot tegang boleh diatasi dengan mengurangkan faktor risiko. Sila berbincang dengan doktor untuk mendapatkan lebih maklumat lanjut.

Untuk mendapatkan lebih banyak info tentang Tulang/Otot, sila dapatkannya
di sini.

Simptom

Apakah simptom ketegangan otot?

Anda akan rasa otot tegang apabila masalah ini terjadi. Antara simptom lain yang biasa berlaku adalah:

Kesakitan secara tiba-tiba

Sakit pada bahagian tubuh

Pergerakan terhad

Lebam atau perubahan warna kulit

Bengkak

Kekejangan
atau otot tegang

Kaku

Lemah badan

Dalam ketegangan ringan, otot yang terkoyak mungkin akan berasa sedikit kaku tetapi masih cukup fleksibel untuk berfungsi.

Ketegangan yang serius adalah apabila otot tegang dan terkoyak teruk. Ini akan menyebabkan kesakitan dan mengehadkan pergerakan.

Mungkin terdapat beberapa simptom yang tidak dinyatakan di atas. Jika anda mempunyai keraguan tentang simptom, anda boleh berjumpa dengan doktor.

Bilakah saya perlu berjumpa doktor?

Jika kecederaan yang anda alami ketara (atau rawatan di rumah tidak mendatangkan sebarang kelegaan dalam tempoh 24 jam), hubungi doktor anda.

Jika anda mendengar bunyi ‘pop’ bersama kecederaan, tidak boleh berjalan, terdapat bengkak, kesakitan, demam atau luka, anda patut mendapatkan pemeriksaan di jabatan kecemasan hospital.

Cara paling baik, jika anda mengalami sebarang tanda atau simptom yang disenaraikan di atas atau terdapat pertanyaan, sila berjumpa dengan doktor anda.

Setiap badan mempunyai tindak balas yang berbeza. Ia adalah cara terbaik untuk berbincang dengan doktor anda untuk mendapatkan penyelesaian terbaik.

Punca

Apa yang menyebabkan berlakunya ketegangan otot?

Ketegangan otot akut adalah apabila otot anda terkoyak secara tiba-tiba dan tanpa diduga. Koyakan ini boleh berlaku kerana kecederaan atau trauma. Otot tegang boleh disebabkan oleh:

Tidak memanaskan badan dengan betul sebelum sebarang aktiviti fizikal

Fleksibiliti badan yang lemah

Keadaan badan yang
lemah

Keletihan yang keterlaluan

Ketegangan akut boleh berlaku apabila anda:

Terjatuh atau hilang keseimbangan badan

Melompat

Berlari

Membuang sesuatu

Mengangkat sesuatu yang berat

Mengangkat sesuatu apabila anda berada dalam posisi yang tidak sesuai/janggal

Masalah ini juga kerap berlaku dalam cuaca yang sejuk. Ini kerana otot menjadi kaku dalam suhu yang rendah.

Jadi, penting untuk anda mengambil masa tambahan bagi memanaskan badan dalam situasi seperti ini untuk
mengelakkan ketegangan.

Ketegangan kronik terjadi apabila pergerakan berulang dilakukan. Ini boleh disebabkan oleh:

Sukan seperti mendayung, tenis, golf atau besbol

Menahan belakang badan atau leher dalam posisi yang janggal atau tidak bersesuaian untuk tempoh yang lama, seperti apabila anda di tempat kerja

Postur badan yang lemah

Faktor risiko

Terdapat banyak faktor risiko untuk berlaku ketegangan otot, seperti:

Keadaan atlet yang lemah.
Individu yang cuba melakukan aktiviti sukan berat tanpa menyesuaikan diri terlebih dahulu, seperti rutin senaman pergelangan kaki atau regangan otot betis dan senaman regangan, akan meningkatkan risiko untuk mengalami terseliuh atau ketegangan pada ligamen pergelangan kaki dan otot semasa beraktiviti

Keletihan otot dan ligamen.
 Apabila otot dan ligamen dalam keadaan letih atau pada penghujung aktiviti berat, seseorang individu berisiko tinggi untuk cedera jika mereka ‘memaksa’ atau ‘menolak’ keletihan, demi untuk melakukan lebih banyak aktiviti berbanding berehat. Contohnya, bagi seseorang individu yang
berlari maraton cenderung berisiko untuk mengalami kecederaan
seperti terseliuh atau ketegangan pergelangan kaki pada beberapa batu terakhir perlumbaan

Tidak melakukan aktiviti pemanasan badan.
 Atlet yang melakukan aktiviti berat tanpa sesi pemanasan badan terlebih dahulu, seperti regangan mudah atau berjalan sebelum memulakan aktiviti pecut, berisiko mengalami masalah pergelangan kaki terseliuh dan ketegangan. Sebelum tempoh pemanasan badan, otot dan ligamen berada dalam keadaan ketat, kurang fleksibiliti, bermakna risiko besar untuk otot tegang dan terkoyak

Mengangkat berat berlebihan.
 Berat yang berlebihan meletakkan impak bebanan yang besar pada badan semasa berjalan, berlari dan melompat. Ini meningkatkan kemungkinan ligamen dan/atau otot meregang dan koyak. Sesetengah kajian mendapati bahawa risiko untuk berlaku ketegangan dan terseliuh otot adalah sangat tinggi untuk individu lelaki dengan berat badan berlebihan berbanding individu wanita dengan berat badan berlebihan

Atlet wanita berusia lebih 30 tahun
. Beberapa kajian menunjukkan bahawa wanita berusia lebih 30 tahun, lebih berisiko untuk berdepan masalah pergelangan otot terseliuh berbanding individu lelaki dalam kumpulan usia yang sama, bergantung kepada indeks jisim badan mereka

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimana ketegangan otot didiagnosis?

Doktor akan mengambil kira sejarah perubatan dan melakukan pemeriksaan fizikal.

Semasa pemeriksaan, ia adalah penting untuk menentukan sama ada sebahagian atau keseluruhan otot mengalami koyakan, yang mungkin akan menyebabkan tempoh penyembuhan bertambah, (berkemungkinan melibatkan pembedahan) dan mungkin akan merumitkan lagi proses penyembuhan.

Sinar-X atau ujian makmal selalunya tidak diperlukan, kecuali terdapat sejarah trauma atau bukti berlaku jangkitan.

Bagaimana masalah ini dirawat?

Rawatan mungkin melibatkan ubat antiradang dan penghilang kesakitan bagi mengurangkan rasa sakit dan pembengkakan, bersama terapi fizikal untuk membantu menguatkan otot dan memulihkan pergerakan.

Dalam kes yang teruk,
pembedahan mungkin diperlukan untuk membaiki otot.

Perubahan gaya hidup & rawatan rumah

Apakah perubahan gaya hidup dan rawatan di rumah yang boleh membantu mengatasi masalah ini?

Berikut adalah perubahan gaya hidup dan rawatan yang mungkin dapat memulihkan masalah ketegangan yang dihadapi:

Kebanyakan masalah ketegangan
otot
 ini boleh dirawat di rumah. Masalah ketegangan otot yang kecil boleh dirawat dengan rehat, menggunakan ais, pemampatan, dan ketinggian (
Rice, ice, compression, elevation
 – RICE).

Rehat

Elak daripada menggunakan otot beberapa hari, terutama jika pergerakan akan menyebabkan kesakitan bertambah. Terlalu lama berehat akan menyebabkan otot menjadi lemah, yang akan memanjangkan proses pemulihan. Selepas dua hari, cuba untuk menggunakan otot yang terjejas, tetapi harus berwaspada agar tidak terlebih melakukannya.

Ais

Letakkan ais sebaik sahaja selepas berlaku kecederaan pada otot. Ini akan mengurangkan bengkak. Jangan letak ais secara langsung kepada kulit. Gunakan pek ais atau balutkan dengan tuala. Biarkan ais pada otot selama 20 minit. Ulangi setiap jam pada hari pertama. Untuk hari yang berikutnya, gunakan ais setiap empat jam.

Pemampatan

Untuk mengurangkan bengkak, balut bahagian yang terjejas dengan pembalut elastik sehingga bengkak surut. Elakkan daripada membalut terlalu ketat kerana ia akan mengganggu dan mengurangkan peredaran darah anda.

Ketinggian

Jika boleh, pastikan kecederaan otot tegang yang dialami diangkat melebihi paras jantung.

Kaedah penjagaan diri lain, termasuk:

Menggunakan ubat antiradang, seperti ibuprofen (
Advil
). Ini boleh membantu mengurangkan kesakitan atau bengkak. Acetaminophen

(
Tylenol
) boleh membantu mengurangkan kesakitan

Selepas tiga hari, sapukan haba pada otot beberapa kali sehari. Ini boleh membantu membawa peredaran darah ke bahagian terjejas untuk penyembuhan

Jangan rehatkan otot untuk terlalu lama. Ini boleh menyebabkan otot menjadi kaku dan lemah. Mulakan dengan regangan ringan secepat yang mungkin. Secara perlahan tingkatkan tahap aktiviti anda

Apabila anda kembali melakukan aktiviti seperti biasa, pastikan anda buat pemanasan badan dan regangan sebelum bersenam. Ini boleh membantu meningkatkan aliran darah kepada otot dan mengurangkan risiko kecederaan

Anda harus berusaha untuk kekal sihat. Anda akan kurang berisiko untuk mengalami ketegangan jika otot anda sihat dan kuat

Jika ketegangan yang dialami adalah teruk, anda memerlukan perhatian perubatan. Terapi fizikal adalah digalakkan

Langkah pencegahan seterusnya elak otot tegang:

Elak kecederaan dengan melakukan regangan setiap hari

Mulakan program senaman dengan mendapatkan nasihat doktor

Lakukan regangan selepas bersenam

Lakukan rutin pemanasan badan sebelum melakukan sebarang aktiviti berat, seperti
berlari
 perlahan setempat untuk beberapa minit

Seandainya anda mempunyai sebarang persoalan, sila berunding dengan doktor untuk mendapatkan pemahaman dan penyelesaian terbaik untuk anda.


Cuba Trick Ni Untuk Kembalikan Kemesraan Dengan Pasangan Anda

Jijo sering memikirkan perkara-perkara yang boleh dilakukan untuk menarik perhatian isterinya. Tahun demi tahun, dia sedar bahawa
hubungan
 dengan isterinya menjadi semakin hambar dan longgar. Tiada lagi gurauan manja sebelum tidur atau menonton televisyen bersama. Sudah lama juga dia tidak keluar ke pasaraya untuk mencari keperluan dapur secara bersama.

Sekiranya anda berhadapan dengan situasi yang sama dengan Jijo, apakah yang anda akan lakukan untuk memeriahkan kembali hubungan perkahwinan anda dengan pasangan anda? Masih ragu-ragu juga? Kalau begitu, ikuti tip mudah berikut.

Tip kekalkan hubungan dengan pasangan

#1. Cakap perkara positif antara pasangan

Cuba katakan sekurang-kurangnya lima kata-kata positif bagi setiap satu kata negatif yang diluahkan. Anda boleh cuba kaedah ini apabila berhadapan dengan sebarang masalah atau konflik bersama pasangan anda.

#2. Berhenti mengkritik antara satu sama lain

Kritikan terutamanya kritikan yang tidak berasas adalah salah satu perkara yang boleh mendorong perceraian. Kritikan berbeza dengan keluhan. Keluhan berbunyi seperti mengadu berkenaan sesuatu isu, manakala kritikan adalah sejenis serangan peribadi keatas seseorang berkenaan karakter atau watak mereka.

#3. Aktiviti bersama atau
playdate

Satu kajian yang diterbitkan dalam Mayo Clinic Proceedings menyatakan, interaksi sosial yang melibatkan pasangan dan sukan boleh meningkatkan jangka hayat seseorang berbanding sukan atau
senaman
 yang dilakukan secara berseorangan. Contohnya, anda bermain badminton bersama pasangan anda adalah lebih baik daripada anda berbasikal berseorangan.

#4. Tingkatkan keintiman emosi

Keintiman fizikal dan seksual semata-mata tidak menjamin kebahagiaan rumah tangga. Ia perlu melibatkan keintiman emosi. Ia melibatkan sikap keterbukaan antara satu sama lain berkenaan
perasaan
, pendapat, kepercayaan, nilai, harapan, kebimbangan, ketakutan dan cita-cita. Ia akan menjadikan anda lebih “get each other” berbanding kritikan sepanjang masa. Keintiman emosi akan membawa anda kepada keintiman seksual yang lebih baik dan bermakna.

#5. Ingati waktu lucu anda dan pasangan

Cuba duduk secara santai di sofa rumah atau juga di tepian pantai, sambil mengingati momen-momen lucu antara anda berdua. Ingati kembali perkara yang pernah membuatkan anda berdua ketawa besar. Ini kerana satu kajian yang diterbitkan dalam Motivation and Emotion menemui, pasangan yang mengingati saat lucu bersama dilaporkan mempunyai kepuasan hubungan yang lebih besar.

Perkara kecil ini mungkin tidak pernah difikirkan oleh Jijo. Walau bagaimanapun, ia jelas boleh membantu sedikit sebanyak dalam memperbaharui dan mengekalkan hubungan sedia ada antara Jijo dan pasangannya. Kami berharap agar Jijo dapat membaca penulisan ini dan mendapat idea untuk melakukannya dengan lebih bersemangat. Chaiyok Jijo!


Mengatasi Kehilangan Anak Tersayang

Kematian anak boleh menjadi satu kehilangan yang paling menyakitkan. Walaupun kematian adalah satu perkara yang akan dilalui oleh semua individu, namun untuk kehilangan anak tersayang, adalah sesuatu yang sukar untuk diterima dan akan menjadi igauan dalam kehidupan

Sebagai ibu bapa, kehilangan yang dirasai boleh menjadi untuk satu tempoh yang panjang dan memeritkan. Walau bagaimanapun, anda perlu belajar menerima kehilangan untuk meneruskan kehidupan.

Anak, adalah insan yang masih muda dan belum cukup pengalaman hidupnya. Anda mungkin menganggap mereka adalah hadiah yang dianugerahkan kepada anda. Proses kesedihan boleh menjadi sesuatu yang amat menyakitkan dan berterusan untuk sepanjang hayat. Diharapkan tip di bawah datang membantu anda mengatasi kesedihan yang dirasai kerana kehilangan anak tersayang.

Dapatkan bantuan keluarga dan rakan terdekat

Anda boleh bercakap dengan keluarga dan rakan yang mengambil berat tentang anak anda dan perasaan anda. Anda mungkin merasa sakit ketika permulaan untuk meluahkan tentang kematian anak.

Walau bagaimanapun, emosi anda pasti akan bertambah baik. Ia adalah satu perkara yang bagus untuk anda dapat melepaskan apa yang anda rasa. Jangan simpan di dalam fikiran kerana ia hanya akan mengganggu kesihatan mental anda. Apabila anda mempunyai kepercayaan kepada individu yang anda berkongsi perasaan, pastinya nasihat mereka akan dapat membantu meringankan bebanan anda.

Bantuan pakar

Kesedihan kerana kehilangan anak boleh mendatangkan pelbagai impak negatif kepada diri yang tidak boleh anda atasi sendirian. Anda boleh dapatkan bantuan doktor atau psikologi. Mereka adalah profesional yang tahu mengendalikan situasi yang anda hadapi. Mereka telah berdepan pelbagai situasi, jadi mereka mempunyai pengalaman untuk membantu anda.

Kumpulan sokongan

Anda boleh cuba mencari kumpulan sokongan termasuk daripada ibu bapa lain yang pernah mengalami keperitan yang sama seperti anda. Anda dan mereka berada di dalam situasi yang sama dan ini boleh menjadikan anda lebih selesa untuk berkongsi perasaan bersama mereka. Pastinya mereka boleh membantu anda mengatasi kesedihan dengan memberikan nasihat berdasarkan pengalaman mereka sendiri.

Elakkan perubahan besar

Selepas kehilangan anak, anda mungkin ingin berpindah kerana tempat yang anda tinggal akan mengingatkan anda tentang anak anda; di mana dia bermain, tempat dia makan. Kenangan seperti ini pasti menyebabkan emosi anda terganggu.

Walau bagaimanapun, berikan masa kepada diri anda untuk menyesuaikan diri dengan kehilangan ini. Sebarnag perubahan besar berkaitan dengan tempat tinggal atau pertukaran tempat kerja boleh menjejaskan proses penyembuhan ini.

Menjaga diri

Membiarkan emosi negatif secara berterusan juga boleh menjejaskan kesihatan anda. Jagalah kesihatan fizikal dan mental anda dengan baik dan ia dapat membantu anda menangani kehilangan ini dengan lebih baik. Dapatkan tidur yang mencukupi, bersenam dan jaga pemakanan anda.

Bersabar

Ingatlah proses penyembuhan ini pastinya mengambil sedikit masa; berminggu, berbulan, bertahun, atau mungkin sepanjang hidup anda.

Kehilangan seseorang yang kita sayangi pastinya akan sentiasa membuatkan kita berada dalam kesedihan. Andai kehilangan itu adalah anak yang anda sayangi, sudah tentu kesedihan itu lebih dirasai. Tetapi anda harus kuat untuk menerima dugaan ini dan cuba sedayanya untuk kembali ke kehidupan normal anda.

Hello Health Group
 tidak memberikan nasihat, diagnosis atau rawatan perubatan.